c: text/html

text:
آذربایجان رسپوبلیکاسینین پرزیدنتی، سلاحلی قوهلرین عالی باش کماندانی جناب ایلهام علیئوین تصدیق ائتدیی پلانا اساساً آپرل آیینین ۱۶-دان قوشونلارین دؤیوشه حاضیرولما قابیلیتی، قوه و واسطهلرین ایداره اولونماسینین تشکیلی، اونلارین قارشیلیقلی فعالیتینین یوخلانیلماسی مقصدیله دؤیوش شرایطینه اویغونلاشدیریلمیش وضعیتده گئنیش میقیاسلی تعلیملر کئچیریلهجک.
مدافعه ناظزیرلییندن آخار.آذ-آ وئریلن معلوماتا گؤره، تعلیملره ۳۰ مین نفردک شخصی هئیت، ۲۵۰-دن آرتیق تانک و زیرهلی تئکنیکا، ۲۰۰-دک مختلیف چاپلی راکت و آرتیلرییا قورغوسو، رئاکتیو یایلیم آتش سیستمی و میناآتان، ۲۵ عدد مختلیف تعیناتلی دؤیوش آویاسییاسی، ائلجه ده یئنی نؤو رادیوالکترون کشفیات واسطهلری و پیلوتسوز اوچوش آپاراتلاری جلب اولوناجاق.
تعلیملر زامانی چتین رلیف شرایطینده معاصر عموم قوشون دؤیوشو و عملیاتلارین کئچیریلمهسینین مختلیف اصوللاری مشق ائتدیریلهجک.
قبول ائدیلمیش قرارا اساساً قوشونلارین و ایدارائتمه منطقهلرینین عملیات تعیناتی رایونلارینا یئردییشمهسی، سفربرلیک احتیاطلارینین توپلانیلاراق تعیناتی اوزره گؤندریلمهسی، ضربه قروپلاشمالارینین یارادیلماسی و معین اولونموش ایستیقامتلرده تطبیقی، دؤیوش آویاسییاسینین احتیاط آئرودروملارینا کؤچورولمهسی، ائلجه ده راکت و آرتیلرییا قوشونلارینین احتیاط آتش و ایستارت مؤقعلرینه چیخاریلماسی ایجرا اولوناجاق.
تعلیملر آپرلین ۲۱-دک داوام ائدجک.

robotstxt: allowed

filter: keep


text:
آذربایجان خالقینا تسلیت ئدیریک
آذربایجان خالقینا تسلیت
آذربایجان خالقینا تسلیت ئدیریک
تاسف ایله بو آخشام آذربایجاندا بیر بویوک زلزله ئوز وریب . خبرلره گوره ایندیه جه اوچ یوز ئولوم و بش مینه یاخین یارالی و یوزلرجه ئو ویران اولوب . بوزلزله آذربایجان خالقنین بو داییشلیخ گونلرینده ، کی بیکارچیلیخ ، باهالیخ ، اوسیزلیک ،اشیسیزلیک وآیری اقتصادی و سیاسی فشار لارا معروض قالیبلار ،بویوک فاجعه سایینیر.
بو زلزله نین کندلرده آرتیق انسانی تلفاتی و ئو لرین یریله بیراولماسی بو زحمتکش انسانلارین یوخسوزلیقلارینا و ئونلارین آغیر شرایط ده یاشایشلارینا دلالت ئدیر . ئو لر کی ئوزون ایللر بوندان قاباق پالچیقیله تیکیلیب و بو یازیق انسانلارین سرپناهی اولاراخ هیچ بیر طبیعی و سیل سو وزلزله قاباقیندا دوام ئده بیلمزلر. ئیلله ر بویو بو خالقین قانین ایچیپ واونلارین دسترنجین ده ن ارتزاق ئده نلر و ئونلاری بو فقر و فلاکته سالانلار بو فاجعه نین مسبب لریدیلر .
آذربایجان کمونیست فدائیلری بو فاجعه نی بتون آذربایجان خلقینه و داغیلان ئو لر صاحابی و یارالانان و ئولن انسانلارین خانواده لرینه تسلیت ئدیر وئونلارین غمینده ئوزلرینه شریک بلدیریللر. بیز تمام انسانلاردان ئستیریک کی ، بو فاجعه ده ئوز قارداشلارین ،باجیلارین و یولداشلارین تک براخماسینلار و ئونلارا یاردیم اتمک اوچون ، مستقل یاردیم کمیته لرینده توپلانیب مردمی کمک لرین پارلانماسینا ، مریض لرین و صدمه گورنلری مریض خانالارا یتیشیلمه سینده و ئائله صاحابلارینا سامان وریب و انولاردان محافظت ئتمه که باشلاسینلار .
کمونیست فدائیلرین آذربایجان ایالتی کمیته سی
۲۱-۵-۱۳۹۱


text:
مریلین مونرو
مریلین مونرو (اینگیلیسجه:Marilyn Monroe دوْغوم: ۱ ژوئن ۱۹۲۶ ـ اؤلوم: ۵ آقوست ۱۹۶۲) آمریکالی سینما اوْیونجوسو، اوْخوجو و فوتوقرافیک موْدلی ایدی. کالیفورنیا اوستانینین لوس آنجلس شهرینده دونیایا گلدی و ۱۹۵۰و ۶۰. لی ایللرین بیرچوْخ فیلملرینده اوْینادی و آدلیملاندی .۱۹۶۲ ایلینده آمریکا جۇمهورباشقانی اوْلان جان اف کندی نین ۴۴. جو دوْغوم جشنینده اوْخودو و اوْن گۆن سوْنرا بیلینمهین سبب ایله اؤلدو.
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«[[[:en:Marilyn Monroe]] Marilyn_Monroe]»، مقالهسیندن گؤتورولوبدور. (۶ آوریل ۲۰۱۶ تاریخینده یوْخلانیلیبدیر).


text:
تاپشیریقلار
آلتینجی تاپشیریق:
آشاغیداکى جۆملهلرده فعلى باغلامالارین ایداره سینه داییر بیرلشمه لرى آییریب، ایدارهنین فورمال صرفى علامتینى گؤسترین:
... ایکینجى دونیا ساواشى دؤورونده بازارى توتموش... ایشى بؤیۆدۆب خرازى دوکانینا دؤندرمیشدى.... چوخ واخت صؤحبتلرینده تکرارا یول وئرر، قولاق آسانى بئزدیرر، ددهسینى یاندیراردى... اونا گؤره ده، سؤزه باشلایاندا، اگر ائشیتمیش اولدوغوم بیر صحبت اولسا، سؤزۆنۆ کسیب... او آدام گرک اؤز چؤرهیینى آغزیندان چیخاردیب، بونون بوغازینا تیخایا... هر یئردن اؤزۆ اوندان صحبت آچیب داستانلار دۆزهلدردى.
جاواب:
بازاری توتموش (ى-تأثیرلیک)، دوکانینا دؤندرمیشدى (ا-یؤنلۆک)، یول وئرر (آدلیق)، قولاق آسانى بئزدیرر (ى-تأثیرلیک)، ددهسینى یاندیراردى (ى-تأثیرلیک)، سؤزه باشلایاندا (ه-یؤنلۆک)، ائشیتمیش اولدوغوم (آدلیق)، سؤزۆ نو کسیب (و-تأثیرلیک)، آغزیندان چیخاردیب (دان-چیخیشلیق)، بوغازینا تیخایا (ا-یؤنلوک)، اوندان صحبت آچیب (دان-چیخیشلیق)، داستانلار دوزلدردی (آدلیق).
یئددینجی تاپشیریق:
1. آشاغیداکى مصدرلردن "آن 2" شکیلچیلى فعلى صیفتلر دۆزهلدین. سونرا اونلاردان ائله بیرلشمهلر یازین کى، اونلارین هر بیرى بیر ایسمى ایداره ائتسین.
ایشلهمک، چالیشماق، زحمت چکمک، مینت قویماق، آغلاماق، ال چکمک.
2. آشاغیداکى مصدرلردن "میش 4" شکیلچیلى فعلى صیفتلر دۆزهلدین، سونرا اونلاردان ائله بیرلشمهلر یازین کى، اونلارین هر بیرى بیر ایسمى ایداره ائتسین.
قووولماق، آتیلماق، تیکیلمک، سؤکولمک، آچیلماق.
جاواب:
1. -ایشله مک، ایشله ین: ائو آراسى ایشله ین
- چالیشماق، چالیشان: باغدا چالیشان
- زحمت چکمک، زحمت چکن: عؤمور بویو زحمت چکن
- مینت قویماق، مینت قویان: هر گؤردویو ایشه میننت قویان
- آغلاماق، آغلایان: دالیسیجا گونلرجه آغلایان
- ال چکمک، ال چکن: آدامدان ال چکن.
2. قووولماق، قووولموش: ائودن قووولموش.
-آتیلماق، آتیلمیش: حاققا-ناحاققا اورتایا آتیلمیش.
-تیکیلمک، تیکیلمیش: چوخ اسکیدن تیکیلمیش.
-سؤکولمک، سؤکولموش: باشدان-باشا سؤکولموش.
- آچیلماق، آچیلمیش: بیر آى بوندان قاباق آچیلمیش.
سککیزینجی تاپشیریق:
1. آشاغیداکى مصدرلردن "آجاق 2" شکیلچیلى فعلى صیفتلر دۆزهلدین. سونرا اونلاردان ائله بیرلشمهلر یازین کى، اونلارین هر بیرى بیر ایسمى ایداره ائتسین.
باش توتماق، دئییلمک، اوخوماق، گؤرمک، قازماق، یازماق، ایچمک، ائشیتمک.
2. آشاغیداکى مصدرلردن "ما 2" شکیلچیلى فعلى صیفتلر دۆزهلدین. سونرا اونلاردان ائله بیرلشمهلر یازین کى، اونلارین هر بیرى بیر ایسمى ایداره ائتسین.
گلمک، آلینماق، سۆزمک، دئییلمک، یئمک، اوخوماق، گؤرمک، قازماق.
جاواب
1.
- باش توتماق، باش توتاجاق: تئزلیکله باش توتوجاق.
- دئییلمک، دئییله جک: اورکده قالمیش دئییله جک.
- اوخوماق، اوخویاجاق: کیتابدان اوخویاجاق.
- گؤرمک، گؤره جک: اوزاقدان گؤره جک.
- قازماق، قازاجاق: نیشان قویدوغونو قازاجاق.
- یازماق، یازاجاق: یئنى رومانیندا یازاجاق.
- ایچمک، ایچجک: میز اوسته دوزولموش ایچجک.
- ائشیتمک، ائشیده جک: بوردان گئتمهمیش ائشیدهجک.
2.
- گلمک، گلمه: آیرى شهردن گلمه.
- آلینماق، آلینما: اؤزگه دیللردن آلینما.
- سوزمک، سوزمه: توربادا قالمیش سۆزمه.
- دئییلمک، دئییلمه: سسى قولاغیندا جینگیلدهین دئییلمهلر.
- اوخوماق، اوخوما: اورهیه یاتان اوخوما.
- گؤرمک، گؤرمه: معنالی گؤرمه.
- قازماق، قازما: تزه قازیلمیش قازما.


text:
۲۰۱۶-جی ایلین اولیندن آوروپایا کئچمک مقصدی ایله یولا چیخان ۷ میندن چوخ میقرانت (مهاجر) اؤلوب.
آخار. آز خبر وئریر کی، بو بارهده بئین الخالق میقراسییا تشکیلاتینین معروضهسینده معلومات وئریلیب.
جاری ایلده ۷۱۸۹ میقرانت اؤلوب و یاخود ایتکین دوشوب. بو، اؤتن ایللرله موقاییسهده رئکورد گؤستریجیدیر. اونلارین یاریسیندان چوخو - ۴۸۱۲ نفر آرالیق دنیزینده حیاتینی ایتیریب. ایلین سونونادک اؤلوم حادیثه لرینین آرتاجاغی استثنا ائدیلمیر.
عمومیلیکده، ۲۰۱۶-جی ایلده آرالیق دنیزی واسطهسیله آوروپایا ۳۵۷.۲۴۹ نفر گلیب. آوروپایا غئیری-قانونی یوللارلا داخیل اولماق ایستهیهن قاچقینلارین اکثریتی یونانیستان واسطهسی ایله اؤز نیتلرینه چاتیب. ایل عرضینده بو اؤلکه ۱۷۰ میندن چوخ میقرانتی قبول ائدیب.
قئید ائدک کی، اؤتن ایل ۳۶۹۵ میقرانت آوروپایا گلمک ایستیرکهن حیاتینی ایتیریب.


text: موزه قاجارین حیاطیندا ایلشمیسن کی عکاس گلسین...نئچه نفرلر خوشلاری گلیب سنه باخیللار.....بیر فارس خانیم منه یاخینلاشیب دیییر معلومه دخترتون دختر تبریزه...سن تبریزین قیزیسان...گویلرین اولدوزوسان....منیم سوزوم صحبتیم....ائویمین داد دوزوسان گوزلرین باهار نغمه سیدی هر زمان.... گوزلرین گوزلرین گوزلردن امان دریالی باخیشلار شپلی زمان خیالین گوزلدی اونوتماخ اولماز دوداخدا گولوشون همیشه قالان بعضی عکسلرده گوزلرین چوخ اوزاقلارا باخیر..سونسوزلارا...البیر هئشواخ سنسیز اولمامیشام یا سونسوزلارا جان سنی سویموشم....یا منه چوخ اوزاقلاردان یاخین بیر تانیش سان.....سن من سن؟؟؟ ...


text:
اچ. رایدر هقرد
اچ. رایدر هقرد (اینگیلیسجه: H. Rider Haggard) بریتانیالی رومانچی و یازیچی - .۲۲ ژوئن ۱۸۵۶ تاریخیندا دۆنیایا گؤز آچیب. ۶۸ ایل عومر ائلهییب و ۱۴ مئی ۱۹۲۵ میلادی تاریخیندا وفات ائدیب. اوْ، اثرلرینی اینگیلیس دیلینده یازیب.
بیرده باخ[دَییشدیر]
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«H. Rider Haggard»، مقالهسیندن گؤتورولوبدور. (۲۲ آقوست ۲۰۱۷ تاریخینده یوْخلانیلیبدیر).
ائشیک باغلانتیلار[دَییشدیر]
قارداش پروژهلرده اچ. رایدر هقرد گؤره داها آرتیق بیلگیلر تاپابیلرسینیز.


text:
« هِئل » عطیرلی بیر آغاج و زنجبیل طایفاسینداندیر . داغلاردا و آغاجلار کؤلگه سینده وحشی حالتده یا بئجه ریلمه حاتینده بیتیر. بو نوع آغاجین اوجالیغی اللی تا اوتوز سانتیمئتیره دک واردیر و بعضی نوعلاری اوچ مئتیره دک ده قالخیر.
آغ رنگ ده کیچیک گوللری واردیر ( باقلا گولونه اوخشار ) و میوه لری بارماق بندی قده ری ، قارا قابیقلی و نئچه دانالی دیر. هئل ، نئچه نوعدور ( قارا هل، یاشیل هئل ، رسمی هئل ) و اونلارین هامیسی نین طبعی ایستی لیک دیر.
هئل دانالاری نین عطیری گوجلو و دادی خوشا گلیمدیر. اونون مغزیندن و قابیغیندان شیرنی پیشیرمکده و یئمه لی لری عطیرلندیرمکده فایدالانارلار.
ایران اؤلکه سینده چوخلو یاشیل هئل دن ایشله ده رلر.
بو یئمه لی نین خاصیتلری:
– قورو و ایستیلیک دیر.
– غذا یئمه کدن سونرا هئل دانالارین چئینه مه ک ، غذانین هضم اولماغینا یاردیمیلیق ائده ر و آغیزین پیس قوخوسون آرادان آپارار. سوغان یا ساریمساق یییه ندن سونرا هئل داناسی چئینه مه ک اونلارین قوخوسون ایتیره ر .
– هئل دانالاری معده – باغارسیغی گوجلندیره ر .
– اشتهانی چوخالدار و غذانین هضم اولماغینا یاخشی دیر.
– هئلین داغ دمله مه لسین ایچمه ک ، « کولیت » آغری سین آلار. پیس هضم اولماغی جورله ر ، نفخ یئلین آلار، اوره ک بولانمانی آزالدار و معده نین آسیدین آلار.
– چوخ ده یه رلی خاصیت لریندن بیری بوغازدا خیلطین قاباغین آلماقدیر. اونا گؤره ائله مه ک اولار لبنی یئییم لره هل آرتیرماق و هضم اوچون یاردیم آلماق.
– هئل دانالاری سینه نی پاکلار.
– گوج یاراداندیر و نگرانلیغی آرادان آپارار.
– بؤیره کلری گوجلندیره ر و اوشاقلارین گئجه پئشابا گئتمه کلرین درمان ائده ر .
– اوره ک و بدنی گوجلندیره ر .
– قارین باغارسیغین یئلین آلار.
– بعضی آداملار چای ایچه نده بیر ایکی دانادا هل ، چایین ایچینه آتارلار . اوندا چای هم عطیرلی اولار هم خاصیتی یاخشیدیر.
– هئل دانالاری، معده نی گوجلندیره ر ، کؤپمه گی آرادان آپارار و معده نین گازین آلار.
– غذانین هضم اولماغینا یاردیملیق ائده ر .
– اؤسگوره ک، سویوق دَیمه ک و قیزیشما اوچون درماندیر.
– اگر بدن تَریزین پیس قوخوسو واردیر یا آغیزیزین قولای اییسی واردیر، آلتی گرم هئل ، غلافی ایله ، چای کیمی دمله یین و گوندوز بویو هردن بیر مئیل ائدین!
– اوره ک بولانما و قوسماغین قاباغین آلماق اوچون هل دمله مه لیسی ایچین!
– هئل ، باش آغری سین آزالدار و باش گیجه ل لنمه نین قاباغین آلار.
– پئشابا آپاراندیر.
– قادینلاردا ، عادت آچاندیر.
– آغیزین یالارین درمان ائده ر ، بونا گؤره دمله مه لی سین آغیزدا قرقره ائدین!
– قیزیشمانی آزالدار.
– سیویوق دَیمه نی درمان ائده ر .
– روماتیسم آغری سین آزالدار.
– مسموم اولماغین خطرین آلار.
– گؤز آغری لاری اوچون فایدادیر.
– یورقونلوغو آرادان آپارار.
– حافظه نی گوجلندیره ر .
– صفرا داشی نین دوشمه سینه فایدادیر.
– شن لیک یاراداندیر.
– « نقرس » اوچون فایدادیر.
– هئل داناسین سورماق، آغیزین پیس قوخوسون آرادان آپارار.
– « دیابت » ناخوشلوغو اولانلار اوچون زیانی یوخدور .
– یاشیل هئل، دَری نین ایشیقلانماسینا سبب اولار. نئچه هئل داناسین سودا ایسلادیب سوزون و بیر قاشیق بادام یاغی ایله قاتین اوزوزه ماساژ ائدین!
– چایی عطیرلندیرمه ک اوچون هئل دن فایدالانماق ، بویلو قادینلار اوچون زیانی یوخدور . هئل دمله مه سی بئله دیر: اوتوز گرم هئل دانالارین دؤیوب، اون دقیقه قویون قالسین داغ سودا دم آلسین سونرا سوزوب ایچین!
– آییق اولون: چوخ هئل یئمه ک، طبیعتی ایستی اولانلار اوچون زیاندیر.
« یبوست » ناخوشلوغو اولانلار آز یئسینلر.
فیشاری اولان آداملار و معده یاراسی اولانلار چوخ یئمه سینلر.
چوخ یئمه ک اوره گین دؤیونتوسون چوخالدار و آغ جییه ر و باغارسیق ناخوشلوغو اوچون فایدالی دئییل.
پئشاب عفونتی اوچون زیاندیر.
« پروستات » شیشی اولانلار چوخ یئمه سینلر.
هئل چوخ یئمه ک باغارسیق اوچون زیاندیر .
قایناق: اینترنت/هفت گنج –
چئویره ن: الف.عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.


text:
بیتیشن شخص عوضلیکلرینین ایکینجی شخص تکینین اساس علامتی "ن" دور کی، آشاغیداکی شکیللرده ایشلنیر.
١. شهودی کئچمیش و شرط /یازسا/ فورماسیندا یالنیز"ن" ایشلنیر. مثالا: قالدین، گلدین، گؤرسن...
٢. فعلین نقلی کئچمیش، ایندیکی زامان، قطعی و غیر قطعی گلجک زامانی، لازیم/ یازاسی/ التزام- آرزو/ گرک یازام/ و واجب/ یازمالی/ شکیللرینده "سان- سن" اولار. مثاللار:
الف – نقلی کئچمیش: یازمیشسان، گؤرموشسن..
ب- ایندیکی زامان: یازیرسان، گؤرورسن...
ج- قطعی گلجک زامان: یازاجاقسان، گؤره جکسن..
د- غیر قطعی گلجک زامان: یازارسان، گؤررسن...
ه- لازیم شکیل: یازاسیسان، گؤره سیسن..
و- التزام- آرزو شکلی: گرک یازاسان..
ز- واجب شکیل: یازمالیسان، گؤرمه لیسن
ایکینجی شخص جمع:
ایکینجی شخص جمع ده بیتیشن شخص عوضلییینین اساس عنصورو "ز" حرفیدیر کی، مختلف یئرلرده جوربجور شکیلده ایشلنیر:
الف- فعلین شهودی کئچمیشی و شرطینده "یالنیز "ز" حرفی ایشلنیر. مثلا: یازدیز، یازساز...
ادبی دیلیمیزده بو "ز" حرقیندن اول دؤرد جشیدلی "ﹾنی- نی- نو- نۆ" شکیلچیلری ده علاوه اولونور. مثلا: یازدینیز، گلدینیز..
ب- فعلین امرینده، کؤک سس سیزله بیترسه، بیتیشن شخص عوضلییی دؤرد چشیدلی "ﹾین- ̂ ین- ون- ۆن" یا دؤرد چشیدلی " ﹾیز- ̂یز- وز- ۆز" ااولار. مثلا: گلینیز، گؤرونوز..
هر ایکیسی بیرلیکده ده ایشله نیر. و اگر فعلین کؤکو سسلی ایله قورتارارسا، ایکی سسلینی بیری-بیریندن آییرماق اوچون، یوخاریدا کی شکیلچیلردن اول " ی" سس سیزی ده علاوه اولار. مثلا: قورویون، سورویون..
ج- فعلین نقلی کئچمیش، ایندیکی، قطعی و غیر قطعی گلجک زامانلاریندا، هابئله لازیم/ یازاسی/ التزام- آرزو/گرک یازام/ و واجب/ یازمالی/ شکیللرینده دؤرد چشیدلی " ﹾسیز- سیز-سوز- سو̂ ز" و یا "ﹾسینیز- سینیز- سونوز-سۆنوز" شکیلچیلری ایشلنیر. مثاللار:
١- نقلی کئچمیش: قازمیشسینیز، گلمیشسینیز، گؤرموشسونوز..
٢- ایندیکی زامان: گلیرسینیز، گؤرورسونوز..
٣- قطعی گلجک زامان: گلجکسینیز، گؤره جکسینیز..
٤.غیر قطعی گلجک زامان: گلرسینیز، گؤررسینیز..
۵. لازیم شکیل: گله سیسینیز، گؤره سیسینیز..
۶. التزام-آرزو شکلی: گرک قازاسینیز، گرک گله سینیز..
۷. واجب شکیل: قازمالیسینیز، گلمه لیسیز، گؤرمه لیسینیز...


text:
هر ایشین بیر ایش گؤره نی/فاعل/، بیرده/ تاثیرلی فعللرده مفعولو/ یعنی واسطه سیز تاماملیغی اولور. بو ایکی عاملین بیرینین اولوب اولماماسینی، اونلارین نئجه اولماسی و هابئله بیری- بیرینه مناسبتی فعللرین مختلیف نوعلرینی یارادیر. فعللرین آشاغیداکی نوعلری وار:
معلوم نوع- اگر فعلین ایش گؤره نی معلوم اولسا، اونا معلوم فعل دئییلیر. هم تاثیرسیز، همده تاثیرلی فعللر معلوم اولور. مثلا: آقشین گلدی. جمله سینده، گلدی، فعلی تاثیرسیزدیر، همده معلومدور، چونکی ایش گؤرن، آقشین، معلومدور. سولماز درسینی اوخودو، جمله سینده "اوخودو" فعلی تاثیرلیدیر، همده معلومدور. چونکی ایشی گؤرن سولماز معلومدور.
مجهول نؤع- اگر ایش گؤرن معلوم اولماسا، فعله مجهول دئییلیر.بو فعللرده مفعول، یعنی واسطه سیز تاماملیق فاعلین یئرینی توتورو نایب فعل آدلانیر. بونا گؤره ده واسطه سیز تاماملیغی اولمایان تاثیرسیز فعللرین مجهول نوعو اولمور و یالنیز تاثیرلی فعللرین نوعو اولور. مثلا: محمد علیشاه ایراندان قووولدو.جمله سینده اصل ایش گؤرن معلوم دئییل. بونا گؤره ده واسطه سیز تاتاملیق اولان" محمد علیشاه" فاعلین یئرینی توتموشدورو ظااهیرده ایش گؤرن مبتدا آدلانیر.
مجهوللوق آنلامی فعللرین اصلینده(کؤکونده) اولمور.بلکه شکیلچیلر واسطه سیله تاثیرلی فعللر مجهول اولور و تاثیرسیز فعللر اولجه تاثیرلی اولور و اوندان سونرا اونلاردان مجهول نوع عمله گلیر. دیلیمیزده معلوم فعللری مجهول ائتمک اوچون ایشلنن شکیلچیلرین ان مهملری بونلاردیر:
١. دؤرد جور یازیلان- یل٤ / ﹾیل- ̂یل- ول- ۆل/
بو شکیلچیلر ساده تاثیرلی فعللرین کؤکلرینه علاوه اولوب اونلاری مجهول ائدیر و اگر فعلین کؤکو سسلی ایله بیتسه، ایکی سسلی یان-یانا گلدییی اوچون، فعل ایله شکیلچی آراسیندا بیر "ی" سس سیزی علاوه اولور. مثال: یازدی- یاز+یل+دی= یازیلدی، دئدی-دئ+ییل+دی= دئییلدی..
٢. دؤرد جور یازیلان- ین٤/ﹾین- ̂ین- ون- ۆن/ بو شکیلچیلر ساده فعللرین داها چوخ کؤکلری "ل" حرفیله بیتنلرینه علاوه اولاراق، اونلاردان مجهول فعللر یارادیر. مثال: بیلدی- بیل+ ین+دی= بیلیندی، سیلدی- سیل+ین+دی- سیلیندی.بوندان علاوه بو شکیلچیلر بیر سیرا کؤکلری سسلی ایله بیتن فعللره علاوه اولاراق، اونلاردان مجهول فعللر یارادیر. آنجاق یان- یانا گلن ایکی سسلیدن بیری دوشور. مثال: دارادی- دارا+ن+دی= داراندی..
یوخاریدا گؤستردیک کی تاثیرسیز فعللر اولجه تاثیرلی و اوندان سونرا مجهول اولور. یعنی اولجه اونلارا تاثیرلی فعل شکیلچیسی "یر٤" ی آرتیریر و اوندان سونرا "یل٤" شکیلچیسینی علاوه ائدیرلر: یات- یاتیر- یاتیریل، اوچ- اوچور- اوچورول..
" گئت" و "باخ" فعللرینه مجهول علامتی علاوه اولا بیلسه ده/ گئدیلدی- باخیلدی/ اونلارا مجهول فعل دئیل، شخص سیز/مبتداسیز/ جمله دوزلدیر. یولا گئدیلدی- ایشه باخیلدی.
یوخاریدا گؤستریلن یوللار و شکیلچیلرله ساده فعللردن مجهول نوع یارانیر، لاکن دوزلتمه فعللردن یالنیز "لا- له" ایله دوزه لنلر تاثیرلی اولور و بونا گؤره ده فقط اونلاردان مجهول نوع دوزلتمک اولور. بو فعللردن "ین٤" شکیلچیسی واسطه سیله دوزه لیر، آنجاق شکیلچینین "ی" حرفی دوشور. مثال: باغلاندی- اودلاندی- دیللندی.
همین بو فعللره مجهول فعل علامتی "یل٤" ده علاوه ائتمک اولار. مثلا: یوخلانیلدی..
معاصیر دیلیمیزده بو سون مجهول فعللر هر ایکی شکیلده ایشله نیر: باغلاندی- باغلانیلدی، یوخلاندی- یوخلانیلدی..


text:
ایدمانچیلار و عضله ییغماق ایستهیهنلرین ایستیفاده ائتدیی پروتئین توزو ساغلاملیق اوچون چوخ تهلوکهلیدیر.
پوبلیکا. آذ خبر وئریر کی، بو سؤزلری تورکییهلی کاردیولوگ، پروفسور جانان قاراتای اونیورسیتت طلبهلری قارشیسیندا چیخیش ائدرکن دئییب.
پروتین توزونون تهلوکهسیندن دانیشان حکیم طبیعی پروتئین قبول ائتمیین اوجوز یوللارینی دا گؤستریب:
«ان طبیعی و اوجوز پروتئین یومورتادیر. یومورتا آغیندا ۹ آمین تورشوسو وار. بونلار اینسان بدنی اوچون واجیبدیر. یومورتانین ساریسیندا ایسه اومئگا ۳، اومئگا ۶ وار. یومورتانین ترکیبیندهکی کولین آدلی ماده بئینی سیمولیاسییا ائدن ان اؤنملی مادهلردن بیری آستیکولونون اساس ترکیب حیصهسیدیر. بونلارین طبیعی اولاراق بدنه داخیل اولماسی موطلقدیر. یومورتانین ساریسی و یا دا آغی تهلوکهلی دئییل. ضررلی اولان پروتئین توزودور».
حکیم پروتئین توزونون ترانس یاغلارلا زنگین اولدوغونو دئییب:
«بونلاردان تمامیله اوزاق دورماق لازیمدیر. حتی ایدخالی بئله قاداغان ائدیلمهلیدیر. اورک ده عضلهلردن عبارتدیر. بو مادهلر اوریی ده بؤیودور. اونا گؤره ده، ایدمانچیلاریمیز گنج یاشلاریندا اینفارکت کئچیریر».
ج. کاراتای اونو دا وورغولاییب کی، یومورتا چوخ بیشهنده و چوخ قیزاردیلاندا اونون ترکیبینده ترانس یاغلار میدانا گلیر:
«بو دا اینسانلار اوچون چوخ تهلوکهلیدیر. یومورتا چوخ قاینایاندا ساریسینین اطرافیندا یاشیل طبقه یارانیر. بو آرتیق یومورتانین لازیمسیز اولدوغونو گؤستریر. همین یومورتانی آغزینیزا قویاندا ساریسی داغیلیرسا، بو زامان آرتیق اونون یارارسیز اولدوغو دئمکدیر. تأسف کی، بو گون ایدمانچیلارا، گنجلره عضله ییغمالاری اوچون یومورتانین آنجاق آغی وئریلیر. بو چوخ تهلوکهلیدیر، یومورتانین آغینی یئمه ملیدیرلر. چونکی پروتئین بدن اوچون نه قدر خئییرلی اولارسا، او بدنه یاغلا بیرلیکده داخیل اولمازسا، ضررلی حساب ائدیلیر. یومورتانین آغی پروتئیندیرسه، ساریسی دا یاغدیر».


text:
یره ش کینگاشی: افغان طالب لر بیلن مذاکره قیله میز
افغانستان عالی تینچلیک کینگاشی نینگ رهبری اعضا لریگه کوره، ربانی جنابلری ترور ایتیلگنی بیلن هم مذکور کینگاش اوز ایشیگه دوام بیره دی.
عالی یره ش کینگاشی نینگ اورین باسری، عطاالله لودین بی بی سی بیلن مخصوص صحبتیده، مذکور شورا برنامه لری نینگ قیته کوریب چیقیشی نی ایتیب، مخالف گروه لر بیلن مذاکره لر جریانی دوام تارتیشی نی معلوم قیلدی.
عین حالده لودین جنابلری نینگ معلوم قیلیشیچه، مذکور کینگاش پیشنهاد لری نینگ پارتله ش و خودکش لیک هجوم لر بیلن جواب بیره یاتگن لر بیلن هیچ قنده ی مذاکره یولگه قویمه یدی.
"بیز، مخالف لر بیلن رابطه قوریش همده اولر بیلن مذاکره لر یولگه قوییش توغری سیده ینگی بیر تکتیک بیلن صورت تاپیشی نی ایسته یمیز. شونینگ تینچلیک عالی کینگاشی اوز جاییگه توخته ب ایشله رینی دوام بیره دی. دی دیب ایتدی مذکور کینگاش اورین باسری عطالله لودین"
افغانستان عالی تینچلیک کینگاشی نینگ رییسی برهان الدین ربانی ترور ایتیلگنی دن قریب ایککی هفته اوتیشی بیلن، مذکور کینگاش رهبری اعضا لری قوراللی مخالف گروه لر بیلن مذاکره لر یولگه قوییلیشی توغری سیده سعی قیلیش لرینی ایتماقده لر.
لودین جنابلری شونگه قوشیمچه قیلیب، تینچلیک گه اعتقادی بولگن افغان قوراللی مخالف لر بیلن مذاکره قیلیش جریانی نی یره ش کینگاشی تمانیدن دوام بیریشی نی معلوم قیلدی. اما اونگه کوره، مذکور کینگاش پیشنهاد لری نینگ پارتله ش و خودکش لیک هجوم لر آرقه لی جواب بیره یاتگن لر بیلن هیچ قنده ی مذاکره یولگه قوییلمه یدی.
شونده ی بیر حالده، مذکور کینگاش اعضالری، جمهور رییس حامد کرزی بیلن بولگن اوچره شو لریده، حکومت نینگ، طالبان اورنیده، پاکستان حکومتی بیلن مذاکره قیلیش تصمیم دن حمایت بیلدیرگن لر.
باشقه تماندن، جمهور رییس کرزی تمانیدن ربانی جنابلری نینگ ترور ایتلگنی توغری سیده تشکیل ایتیلگن مخصوص کمیسیون هم ربانی جنابلری پاکستان لیک هجومچی تمانیدن اولدیریلگنی نی معلوم قیلگن.


text:
روسییا اوچون سانکت-پطربورق تراکتینین گناهکارلارینین جیهادچیلار اولماسی هیجانوئریجی پرسپکتیودیر.
آخار. آذ خبر وئریر کی، بو ادعانی «استراتفور» آنالیتیک شیرکتی ایرلی سوروب.
«بو، کرمل اوچون یئنی و تانیش اولمایان دوشمندیر. روسییا اؤز داخیلیندهکی اننوی ترور شبکهلری ایله مباریزهده بؤیوک تجروبهیه صاحبدیر. لاکین مسکوا خاریجدن گلن بو جور یئنی تهدیدلرله باجارا بیلمیر. اگر تراکت روسییانین سورییاداکی فعالیتینه گؤره ایشید-این جاوابی اولسا، او زامان مسکوا اؤزونون بو اؤلکهدهکی حربی کامپانییاسینی یئنیدن نظردن کئچیرملی اولاجاق»، – دئیه شیرکت بیلدیریب.


text:
پیک گؤرونتولری نتیجهسینده آمریکا اوردوسونون سورییاداکی اساس ایستیناد نقطهسی ساییلان کوبانی شهری یاخینلیغیندا بؤیوک حربی بازاسی اولدوغو آشکارلانیب.
آخار. آذ خبر وئریر کی، بو بارهده «بیلد» اینفورماسییا یاییب.
حربی بازا آمریکانین جدی سیاسی رئزونانس یارادا بیلهجک ان بؤیوک سری کیمی قیمتلندیریلیر. ایشید-له مباریزه آپاران «اینهرنت رسولو» بین الخالق میسییاسی «بیلد»این بازا بارهده سورغوسونا جاواب اولاراق دئتاللارا توخونماسا دا، اونون ایشید-له مباریزه اوچون ایستیفاده ائدیلدیینی بیلدیریب. ماراقلی فاکت ایسه اوندان عبارتدیر کی، ۲۳۵ فوتبول مئیدانچاسی بؤیوکلویونده اولان حربی بازا نه «گوگل مپس»، نه «یاندئکس»، نه ده «مایکروسوفت بینگ» کیمی اونلاین خریطهلرده مؤوجوددور.
«گوگل مپس»این تقدیم ائتدیی پیک گؤرونتولری ۲۰۱۷-جی ایلین ایول آییندا بئله همین اراضینی صحرالیق کیمی گؤستردیی حالدا، «ترا» سرورده آرتیق ۲۰۱۷-جی ایلین مای آییندا تام حاضر وضعیتده اولان آمریکا حربی بازاسینی گؤرمک ممکن اولوب.
بازا یوزلرله عسگرین قالماسی اوچون یاشاییش یئری، ۴۰-دان چوخ حربی تکنیکانین یئرلشه بیلجیی آوتوپارک، نقلیات طیارهلرینین حاضرلانماسی و بازانین مدافعهسی اوچون لازیمی اینفراستروکتورلا تعمین اولونوب.
بریتانییالی آنالیتیک کایل اورتونون سؤزلرینه گؤره، بئله بؤیوک اؤلچولو حربی بازانین هر گون داها دا تکمیللشدیریلمهسی اونو گؤستریر کی، آمئریکا اراضیده اوزون مدته قالماق ایستییر. اکسپرت آمریکانین تورکییهدن جمعی ۲۷ کیلومئتر مسافهده یئرلشن حربی بازاسینین تورکییه ایله مناسیبتلری گرگینلشدیره بیلجیینی بیلدیریب.
«تورکییه دموکراتیک سورییا قوهلرینی پ کاکا کیمی ترورچو اولاراق قبول ائدیر. اگر حربی بازا پ کاکا و اونون طرفداشلارینین گوج قازانماسینا سبب اولاجاقسا، اوندا تورکییه بوندان غضبلنهجک و رئاکسییا گؤسترمهلی اولاجاق»، - دئیه اورتون علاوه ائدیب.


text:
اویان نیوز : کؤرپهلر(نوزاد)،آنا قارنیندا ایکن ائشیتدیکلرینی یادا گتیرمکلری، ایثبات اولوندو؛ فنلاندین هلسینکی بیلیم یوردوسونون (دانشگاه) آراشدیرماجیلارینین (محققها) ائتدیگی آراشدیرمادا (تحقیق)، جنین، آنا قارنیندا، بئیینی(مغز) بوتونلشمهسهده(کامل نشده باشد)؛ اؤیرنه بیلدیگینی گؤستردی(نشان داد).
بو آراشدیرمانین،آراشدیرماجیلارینین بیری دئدی: بوندان قاباقجالاردا؛ کؤرپهلر، جنین ایکن؛ ماهنیلاری و سؤزجوکلری (کلمه) یادا گتیرمگه نئچه قانیت(دلیل) وار ایدی.آراشدیرماجیلار فنلاندجا بیر آنلامسیز، اوچ هیجالی و اؤیرنمهسی چتین اولان “تاتاتا” (tatata) آدلی سؤزجوگونو بو آراشدیرمادا ایشلدهرک، جنینلرین حافیظهلرینی تئست ائتدیلر.بویلولوغون (حامیلهلیگین) ۲۹-جو هفتهسیندن ،دوغوماغا قدر ائدیلن آراشدیرمادا، قادینلارین(زنان) یاریسینا، یوزلرجه(صدها) سؤزجوک ائشیتدیریلدی. آنا قارنیندا ایکن، “تاتاتا” سؤزونو دفعهلرجه ائشیدن کؤرپهلرین بئینی، بو سؤزه گوجلو تپگی(عکسالعمل) وئردیگی گؤرولدو، سؤزجوگو ائشیتمهین کؤرپهلر ایسه(نیز) تپگی وئرمهدیلر.بو اوزدن دئمهلیدیر، جنین، دونیایا گلمهدن اؤنجه(قبل)، اورتامینداکی (محیط اطراف) سسلری ائشیدیر و ائشیتدیکلرینی خاطیرلایا بیلر!
قایناق : بیلیم سسی


text:
۲۰۰۸ (میلادی)
میلادی ۲۰۰۸-جی ایل گریگوری تقویمی اساسیندا ایکی مین سگگیزینجی ایل.
ایچیندهکیلر
اهمیتلی حادیثهلر[دَییشدیر]
ژانویه[دَییشدیر]
فئوریه[دَییشدیر]
مارس[دَییشدیر]
آوریل[دَییشدیر]
مئی[دَییشدیر]
ژوئن[دَییشدیر]
ژولای[دَییشدیر]
آقوست[دَییشدیر]
سپتامبر[دَییشدیر]
اوْکتوبر[دَییشدیر]
نوْوامبر[دَییشدیر]
دسامبر[دَییشدیر]
حادیثهلر[دَییشدیر]
- ۸ نوْوامبر - یونسکودا میر جلال پاشایئفین ۱۰۰ ایللیگینه حصر ائدیلمیش تدبیر کئچیریلمیشدیر.
- ۶ آقوست - موریتانیده دولت چئوریلیشی باش وئرمیشدیر.
- ۴ نوْوامبر - باراک اوْباما آبش-ێن رئیس جومهورو سئچیلمیشدیر.
- ۳ مارس - روسیهده دؤولت باشقانی سئچیمینی باشوزیر بیرینجی کؤمکچیسی دیمیتری مدودف یۆزده ۷۰/۲۸ رأیله قازاندی.
- ۲۹ آقوست - زنیت فوتبال کلوبو فینالدا منچستر یونایتدی مغلوب ائدهرک، یوفا فینجانینین صاحیبی اولدو.
- ۲۸ اوْکتوبر - موسکودا موسلوم ماقومایوله ویداع مراسیمی کئچیریلدی و همین آخشام جنازه خصوصی رئیسله باکیا گتیریلدی.
- ۲۷ اوْکتوبر - سوئدده ایلک مترو خطی ایستیفادهیه وئریلدی.
- ۲۶ نوْوامبر - بمبئیده تِرور هۆجوملار نتیجهسینده ۱۷۳ نفر هلاک اوْلوب، ۳۰۰-دن چوْخ اینسان يارالانمیشدیر.
- ۲۶ سپتامبر - آذربایجان خانیملارینین ۳-جو کونگرهسی کئچیر یلمیشدیر.
- ۲۴ اوْکتوبر - آذربایجان رئیسجومهورو ایلهام علییوین آند ایچمه مراسیمی کئچیریلمیشدیر.
- ۲۱ فوریه - تۆرکیه قۇزئی عیراقدا گۆنش عملیاتینی باشلادی.
- ۲۰ سپتامبر - پاکیستانین پایتختی ایسلامآبادداکی ماریوت مهمانخاناسیندا باش وئرن ترور عملی نتیجهسینده ۵۳ نفر حیاتینی ایتیرمیش، ۲۶۶ نفر یارالانمیشدیر.
- ۲۰ آقوست - مادریدین باراهاس فورودقاهینداکی طیاره قضاسی نتیجهسینده ۱۵۴ نفر هلاک اولدو.
- ۲۰ اوْکتوبر - تورکیهده «ائرگئنئکون» مسئلهسی چرچیوهسینده ایلک محکمه گئدیشی سیلیوریده کئچیریلدی.
- ۱۹ دسامبر - ایقدیردا «ائرمنیلر تۆرک میلّتیندن عۆذر ایستهسینلر» آدلی اینترنت کمپئینی باشلامیشدیر.
- ۱۸ آقوست - پاکیستان رئیسجومهورو پرویز موشرف ایستعفا وئردی.
- ۱۷ دسامبر - تایم قزئتی آمریکا جۆمهۇرباشقانی باراک اوبامانی «ایلین آدامی» اعلان ائتمیشدیر.
- ۱۷ آقوست - مایکل فلپس اولمپیک اویونلاریندا ۸ قیزیل میدال قازانان ایلک ایدمانچی اولور.
- ۱۵ اوْکتوبر - ایلهام علییو ایکینجی دفعه آذربایجان جومهوریتینین رئیسجومهورو سئچیلدی.
- ۱ نوْوامبر - آذربایجان، ارمنیستان و رۇسیه رئیس جومهوری لری "موْسکو بَیاننامه"سینی ایمضالامیشلار.


text:
کوروواسی
موختصات: ۴۵°۱۰′ شمالی ۱۵°۳۰′ شرقی / 45.167°شمالی 15.500°شرقی
کوروواسی (کوروواتجا:Hrvatska) - مرکزی اوروپانین جنوبوندا ، قیسمن بالکان یاریمآداسینین غربینده یئرلشن، کئچمیش یوقوسلاوی سوسیالیست فدراتیو جومهوریتینین ترکیبینه داخیل اوْلان، ۱۹۹۱-جی ایلده موستقیللیک قازانان دؤولت. رسمی آدی - باشکندی و ان ایری شهری زاقرب شهریدیر. کوروواسی شیمال-غربده ایسلوونی، شیمال-شرقده ماجاریستان و صربیستان، جنوبدا بوسنی و هرزقووین، جنوب-شرقده مونتینیقرو ایله همسرحددیر. اؤلکهنین غربینده آدریاتیک دنیزینین ساحلینده یئرلشیر. کوروواسی ۱۹۹۲-جی ایلدن بیرلشمیش میلتلر تشکیلاتی-نین، آوروپا شوراسینین، ۲۰۰۹-جو ایلدن ناتو-نون و ۲۰۱۳-جو ایلدن اوروپا بیرلیگینین عضوودور.
ایچیندهکیلر
تاریخ[دَییشدیر]
کوْروواتلار دیگر جنوب ایسلاولاری کیمی بالکان یاریمآداسینا ۷. یوز ایلده گلدیلر و ۹-جو عصرده مسیحیتلیغی قبول ائتدیلر. ۱۰۹۱-جی ایلده کورووات کرالی ۲-جی ایستپانین اؤلوموندن سوْنرا کوروواسی توْرپاقلاری ماجاریستان کرالی ۱-جی لاتسلو طرفیندن ایشغال ائدیلدی. بۇ تاریخدن اعتباراً ماجاریستانلا اوْلان بیرلیک ۸۰۰ ایل داوام ائتدی.
بیرینجی دونیا ساواشیندن سوْنرا، ۲۹ اوْکتوبر ۱۹۱۸-جی ایلده کروْوات مجلیسی اوتریش و ماجاریستان ایله اوْلان علاقهلرینی قوْپاراراق موستقیللیینی و صرب، کروْوات، سلوون کراللیغینا قوشولدوغونو اعلان ائتدی. بۇ کراللیق داها سوْنرا یوقوسلاوی سوسیالیست فدراتیو جومهوریتی آدینی آلدی.
ایکینجی دونیا ساواشی اثناسیندا یوقوسلاویانین نازی آلمان طرفیندن ایشغال ائدیلمهسیندن بیر مدت سوْنرا، ۱۰ آوریل ۱۹۴۱-جی ایلده زاقربده موستقیل کوروواسی دؤولتینین قورولدوغو اعلان ائدیلدی و ایتالیایلا آلمان طرفیندن فوری تانیندی. بۇ دؤولت ایسلوونی، بوسنی و هرزقووین و دالماتیا ایالتینین بیر حیصّه سینی اؤزونده بیرلشدیریردی. ۱۹۴۵-جی ایلده زاقرب پارتیزانلارین الینه کئچدی. ساواشدن سوْنرا کوروواسی یوقوسلاوییایا بیرلشدی.
اراضی[دَییشدیر]
اؤلکه اراضیسی ۲۰ ژوپانیه (ایالت) بؤلونور.
گؤرونتولر[دَییشدیر]
قایناقلار[دَییشدیر]
- ↑ شابلون:Croatian Census 2011
- ↑ EU population up to slightly over 510 million at 1 January 2016. Eurostat (8 July 2016). یوْخلانیلیب8 July 2016.
- ↑ شابلون:Croatian Census 2011
- ↑ ۴٫۰ ۴٫۱ ۴٫۲ ۴٫۳ World Economic Outlook Database, April 2017 – Croatia. International Monetary Fund. یوْخلانیلیب25 April 2017.
- ↑ Gini coefficient of equivalised disposable income (source: SILC). Eurostat Data Explorer. یوْخلانیلیب13 August 2013.
- ↑ 2016 Human Development Report. United Nations Development Programme (2016). یوْخلانیلیب25 March 2017.


text:
ماحمید زنگ آچمیشدی
- توضیحات
- منتشر شده در دوشنبه, 18 فروردين 1393 21:20
وئریب لر مخدره بندینه. سوروشدوم نولوب ددی رییس زیندانینان سوزلشمیشم. تانییرم بیله سین بیلرم کی حتمن بیر اعتراض ائلییب و اودا پیس دانیشیب و ماحمید دا جاوابین وئریب اونا آغیر گلیب. دییردی اوزون کی بیلرسن من چکه بیلمرم بیزه توهین ائلسین لر ایندی فرق ائلمز زیندان اولا یا ائشیه...
شنبه قراریدی باریش گئده ماحمیدین ملاقاتینا. اولمادی... بایرام نان سونرا ایلک گوروش لری اولاجایدی...اولمادی آخی بیزیم بو رییس زیندانیمیز نه بیلر کی... کیم بیلیر کی اودا بیلسین
بیر سری باریش دییردی آتیلانی آپارمیرام ماحمیدین ملاقاتینا. باریش، آتیلادان گیزلی گئدیر ماحمیدین ملاقاتینا. دییردی آتیلا هر سری ملاقاتدان دونور بیر هفته مریض اولور، اذیت اولور، بهانه توتور
تبریز زیندانیندا حضوری ملاقات لاری ییغشدیریب لار ایندی فقط کابینی ملاقات اولور. آتیلا مجبوردی آتاسین شوشه لرین دالیسینان گورسون، سسین تیلفونان ائشیتسین. بودا اونلارین پایی بو دونیادان
آتیلا آتاسینین قوجاغینا حسرت قالیب و ماحمید آتیلانی قوجاغلاماغا حسرت. نه اوپه بیله جک نه ال لرین ال لرینه توتا بیله جک. اینانا بیلمیرم بو حسرت قراردی 9 ایل چکه.اینانا بیلمیرم
بو 9 ایل بیر شوشه دالیسندا گئچه جک گوروش لری. هامان شوشه لر کی قویمور ال لری بیر بیرینه چاتسین و بیر سس کی تیلفون دالیسنان گلیر.
باریش دییردی آتیلا چوخ داریخیر آتاسینا ایستیرم ایجازه وئرسلر یولیه م زیندانا بیر نئچه گون قالسین آتاسینین یانیندا بئلکه بو داریخمالاری قوتاردی. بیر لحظه دوندوم بو سوزدن سونرا آتیلانین داریخما داواسی زیندان دی
یادیما گلدی ماحمید بیر سری ملاقات دان قئیتدی بنده. توتقونیدی. آتیلا آغلامیشدی بتر آغلامیشدی سیگار ایسته دی گئتدیک اوتوردوق حیاطین بیر طرفینده سیگارلاشدیق یئره باخیردی
سیگار قوتولدی ماحمید...
89 یادیما گلیر ایلک گوروشموز زیندانان سونرا. بتر ماحمیدا دارخمیشدیم زنگ وئردیم و بیر قرار قویدوق. ماحمید ددی آتیلا منن آیری توشمور اونودا گئتیره جاغام قرار اولدی بیر پارک دا گوروشک. ماحمید یئتیردی آتیلا قوجاغیندایدی. سیخیلمیشدی ماحمیدین قوجاغینا و آیریلماق بیلمیردی. سئونیجی گوزلرینن اوخوماق اولوردی. گولوش لو دوداق لارینان. بیر آن آتیلا ماحمیدین قوجاغینان توشدو قاچا قاچا گئتدی پارکین بیر طرفینده اویونجاق اولان یئره من و ماحمید آتدیم لیردیق
بیراز آتیلادان فاصیله آچدیق بیر دیقه گئچمه میشدی که آتیلانین آغلاماق سسینه دوندوق آتلا گورموشدو آتاسی اوزاقلاشیر آغلیه آغلیه قاچیردی آتانین طرفینه. ماحمید گوزلرین سیلدی آلدی قوجاغینا ددی:"آتیلا اوغلوم بیز کی بیر یئره گئتمیردیق ائله بیردا آتدیم لیردیق نیه آغلیرسان؟"
آتبلا ددی "او سری ده گئدنده ددین بیز بیر یئره گئتمیریق کی بیرداییق..."
سیگار قوتولدی


text:
عراق نینگ اربیل والی لیگی ده گی حادثه کنترول آستیگه آلیندی
اربیل والی لیک بناسی گه هجوم اویوشتیریلگن ایدی
عراقده کُرد منطقوی اداره سیده جایلشگن اربیلده والی لیک بناسیگه هجوم اویوشتیرگن 3 کیشی تاثیرسیز وضعیت گه کیلتیریلدی اسیر آلینگن بیر کیشی پرسونل ایسه قوتقریلدی.
هجومچیلر اربیل والی لیک بناسیگه کیرگندن کیین تسلیم بولمه ی بناگه کیرماقچی بولگت خوفسیزلیک کوچلریگه قره ته فیر قیلگن ایدی.
هجومچیلردن بیرته سی اوستیده گی منفجره ماده نی انفجار بیرگن ایدی نتیجه ده 2 کیشی خوفسیزلیک اعضاسی یره لنگن ایدی.
والی لیک بناسیده توقنه شوو اوز نهایه سیگه ییتیب باردی و خوفسیزلیک کوچلری منطقه نی اوز کنترولی آستیگه آلدی.
خوددی شو هجوم نینگ ترور تشکیلاتی داعش تامانیدن اویوشتیریلگن لیگی تخمین ایتیلماقده.
اربیل والی لیگی گه 19 نوامبر 2014 – ییلی هم ترور تشکیلاتی داعش تامانیدن منفجره مواد اورنه تیلگن موتر آرقه لی هجوم اویوشتیریلگن ایدی. خوددی شو هجوم عاقبتیده 5 کیشی جان بیرگن ایدی.


text:
۳۵ ترورچی تأثیرسیز یاغدایا گتیریلدی
تۆرکیه ده بیر هپده ده ۳۵ ترورچی تأثیرسیز یاغدایا گتیریلدی
ایچرکی حۇوپسوزلیق حرکتلرینده ۳۵ ترورچی تأثیرسیز یاغدایا گتیریلدی.
تأثیرسیز یاغدایا گتیریلنلردن ۲-سی یۇقاری درجه لی ترورچی.
ایچری ایشلر وزیرلیگی، ایچرکی حۇوپسوزلیق حرکتلرینده ترور قورامالارینا کؤمِک/ قۇلداو بریأن و ترورچیلیق بیلن باغلانشیقلی ۴۴۵ آدامی توسساغ اتدی.
نأشه کشلیک و قاچاقچیلیق بیلن باغلانشیقلی ۴۳۰۷ آدام توسساغ ادیلدی.
بیر هپده ده ۱۰۱ قاچاق بۇسغون دا توسساغ ادیلدی.
بیله کی تاراپدان شیرناق ولایاتی نینگ کۆپه لی داغی دییلن یرینده هۇوادان قۇلداو بریلن حرکتده ۵ ترورچی تأثیرسیز یاغدایا گتیریلدی.


text:
رونالد روس
رونالد روس (۱۸۵۷-۱۹۳۲) — فیزیولوژی و یا طیب ساحهسینده ۱۹۰۲-جی ایلده نوبل اؤدولی لاورئاتی [۱]
ایچیندهکیلر
حیاتی[دَییشدیر]
رونالد روس ۱۸۵۷-جی ایلده هیندوستاندا ظابط عائلهسینده دوغولموشدور. ۸ یاشیندا ایکن تحصیل آلماق اوچون اینگیلیسیه یولا دوشهن روس آتاسینین تکیدیله طیب کالجینه داخیل اولموش و ۱۸۸۱-جی ایلده "هیندوستان طیب خیدمتی" آدلی تشکیلاتدا چالیشماغا باشلامیشدیر. بورادا ایشلدیی ایلک دؤورلرده ادبیاتلا دا مشغول اولموش، حکایه و رومانلار یازمیشدیر. بونونلا یاناشی، مالاریا خستلیینین تؤردیجیلری بارهده آراشتیرمالار آپارمیشدیر. بو مقصدله اینگیلیسده باکتریولوژی کورسلارینا داخیل اولان روس، داها سونرا هیندوستانا قاییداراق آراشتیرمالارینی داوام ائتدیرمیشدیر.
فعالیتی[دَییشدیر]
۱۸۸۰-جی ایلده شارل لئوران مالاریا تؤردیجیسینین پلازمودییا آدلی بیرهوجئیرهلی پارازیت اولدوغونو آشکارا چیخارمیشدی. مۆعاصیر علمی معلوماتلارا اساساً، پلازمودییالار اینسانین ائریتروسیتلرینه (قیرمیزی قان هوجئیرهلری) توپلانیر و اورادا جینسیتسیز چوخالیر. داها سونرا ایسه بو پلازمودییالار چوخالاراق آیپارا شکیللی فورما آلیرلار. یولوخدوروجولار خستلنمیش شخصلردن آغجاقانادلار واسطهسیله ساغلام اینسانلارا کئچیر. پلازمویدلرین جینسی اینکیشافی آغجاقانادلاردا حیاتا کئچدییندن، اینسان اونلار اوچون آرالیق صاحب حساب ائدیلیر.[۲] ۱۸۸۰-جی ایللرده کامیلو قولجینین آراشتیرمالاری اساسیندا پلازمودییالارین اینساندا جینسیتسیز چوخالماسینین مرحلهلری معین ائدیلمیشدی. لاکین اونون تؤرهمه سببلری تام آیدینلاشمامیشدی. رونالد روس پارازیتلرین هاوا دامجی یولو ایله کئچدیینه دایر او دؤورده گئنیش یاییلمیش نظریهنی تنقید ائدرک خستلیین یارانما سببینین قاندا باکتریالارین آرتماسی ایله علاقهلهندیریردی. ایلک واختلار او، شارل لئورانین گلدیی نتیجهلری رد ائدیردی.[۳] ۱۸۹۴-جو ایلده روس اینگیلیسده حکیم-پارازیتولوق پاتریک مئنسونلا تانیش اولموشدو. او، ائلئفئنتیاز آدلی خستلیین آغجاقاناد واسطهسیله اینسانا کئچهن پارازیتلر طرفیندن تؤردیلدیینی آشکارا چیخارمیشدی. مئنسون، مالاریانین دا بو یوللا یاییلدیغینی تخمین ائدیردی، لاکین بونو تجروبی یوللا اثباتلایا بیلممیشدی. روس داها سونرا یازیردی: "اونون فیکیرلری منی چوخ ماراقلاندیردی و هیندوستانا قاییدان کیمی بونو درحال تجروبهدن کئچیرمک قرارینا گلدیم". روس هیندوستان سئکونداراباد شهرینده تجروبی یوللا آغجاقانادلاردا پلازمویدلرین آشکار اولونماسینا چالیشمیشدیر. یالنیز ایکی ایل سونرا بعضی آغجاقانادلارین قانیندا پلازمویدلره بنزر سیستلر آشکار ائتمیشدیر. روس بو سیستلرین پلازمویدلرین باشقا فورماسی اولدوغونو تخمین ائتمیش و چوخسایلی تجروبهلرله بونو ثبوتا یئتیرمیشدی. او، آغجاقانادلارین توپلانماسی و چوخالماسی ایشینی حیاتا کئچیرمیشدیر. تجروبهلر اوغورلا باشا چاتمیشدیر. نتیجهده معلوم اولموشدور کی، پلازمویدلر آغجاقانادلارین یالنیز بیر نؤوونده اینکیشاف ائدیر. داها سونرا روس هیندوستان راجپوتانا و کلکوتته بؤلگهلرینده قوشلارداکی مالاریا خستلیینین آراشتیرمالاری ایله مشغول اولموش، اونون تؤردیجیسینی آشکارا چیخارمیشدیر. او، ۱۸۹۹-جو ایلده هیندوستان طیب خیدمتیندهکی وظیفهسیندن آیریلاراق اینگیلیسیه قاییتمیش، لاکین علمی تجروبهلرینی داوام ائتدیرممیشدیر. اونون آراشتیرمالارینین نتیجهسیندن باتتیستو قراسسی و آمیکو بینیامینین رهبرلیک ائتدیی ایتالیا عالیملر قروپو علمی آراشدیرمالاریندا ایستیفاده ائتمیشدیلر. اونلار اینسانلار آراسیندا یاییلان مالاریا خستلیینی تامامیله آشکار ائتمیش و اونون قارشیسینین آلینماسی اوچون تدبیرلر ایشلهییب هازیرلامیشلار. روس همین عالیملرین گلدیی نتیجهلرله رازیلاشمامیش، اونلاری یانلیش حساب ائتمیشدیر.
نوبل اؤدولی[دَییشدیر]
نوبل کومیتهسی ۱۹۰۲-جی ایلده رونالد روسسو "مالاریا خستلیینین آراشدیریلماسینداکی خیدمتینه گؤره" نوبل اؤدولینا لایق گؤرموشدور. تلتیف مراسیمینده سوئد آراشتیرماچیسی مئرنئر چیخیش ائدرک، اونون آراشتیرمالارینین مالاریا خستهلیگی ایله موباریزه اوچون موستسنا اهمیتی اولدوغونو وورغولامیشدی. رونالد روس سونراکی فعالیتینده مالاریا خستلیینین پروفیلاکتیکاسی و ائپیدئمیولوژیسی ایله مشغول اولموشدور. او، لیورپول تروپیک طیب مکتبی، بریتانیا حربی ناظرلیگی و لندن تروپیک طیب اینستیتوتوندا چالیشارکهن، یولوخدوروجو آغجاقانادلارین محو ائدیلمهسی تکلیفینی ایرلی سورموشدور. مالاریایا قارشی کئچیریلهن تدبیرلر زامانی اونون توصیهلری نظره آلینمیشدی. رونالد روس تروپیک طیب جمعیتینین یاشکان، همچینین سوئد کارولین اینستیتوتونون و آوروپاداکی بیر سیرا علمی جمعیتلرین فخری عضوو اولموشدور. بریتانیا حربی نازیرلیینده ایسه مقدس میخایل و مقدس گئورگی اوردئنلری و زادگان تیتولو ایله تلتیف ائدیلمیشدی.
اؤلومو[دَییشدیر]
رونالد روس ۱۹۳۲-جی ایلده لندندا وفات ائتمیشدیر.[۴]
قایناقلار[دَییشدیر]
== ایستینادلار ==


text:
عادی بیر آدام
کافکا بیرینجیل [اولیه/مقدماتی] اؤیرهنیمینی [تحصیلاتینی] قورتاراندان سونرا بیلیمیوردوندا درسینی داوام ائتدیرمک اوچون شیمی قولونو [رشتهسینی] سئچدی. آنجاق ایکی هفتهدن سونرا سئچدییی قولو دهییشیب حقوق قولونو سئچدی.
بو قول دهییشمه، فرانسین آتاسینی دا راضی ائتدی. هم ایشینین گلهجهیی داها آیدین ایدی، همده حقوق اوخوماغا چوخ زامان احتیاج اولدوغونا گؤره، بیلیمیوردوندا چوخ قالیب، ادبیات ایله اینجهصنعت مطالعهسینه داها چوخ ایمکان یارانیردی.
کافکا، بلیمییوردوندان، دوکتورلوق آلاراق، بیر ایل مدتینده جنایی محکمهده چالیشماغا باشلادی. سونوندا بیر سیغورتا [بیمه] شیرکتینده استخدام اولوب، ایشچیلره دهبیلقهنین [ایمنی بؤرک-ون] بیرینجی نمونهلرینی طراحلیق ائتمکله چوخ تئز ایشینده اوغور قازاندی. آما سئل خستهلییی گنج و ائنئرژیک فرانسی باسمارلادی. بو سببله نورمال واختیندان تئز أمکلی [بازنشسته] اولدو. ایش ائله یئره چاتدی، بعضی واختلار آتاسییلا باجیسی یاشاییش هزینهلرینی وئردیلر.
کافکانین ساغلیقیندا نئچه قیسا حیکایه ایله بیر نئچه اثری ایشیق اوزو گؤرسه ده، حیکایهلریندن دوز-عمللی استقبال اولونمادی. بونا باخمایاراق، او، یازیب اوخوماغا آلیشقان ایدی و مکتوب یازما، کافکانین ماراقلاندیغی ایشلردن بیری ایدی.
سونوندا، کافکا قیرخبیر یاشیندا، 1924-جو ایلده، سئل خستهلییی نتیجهسینده وفات ائتدی. اؤلومونون أن آجی یئری اونون آجیندان اؤلمهسی ایدی. سئل خستهلییینه گؤره بوغازی یارا اولموشدو و هئچ نه یئیه بیلمهییردی. او زامان داماردان ایینه وورما هله کشف اولمادیغی اوچون، کافکا، سئل نتیجهسینده یوخ، بلکه، آجلیق نتیجهسینده دونیاسینید هییشدی.
فرانس کافکا تکجه آلمانین بؤیوک یازیچیلاریندان بیر اولاراق دئییلدی، او 20-جی یوز ایللییین أن تأثیرلی یازیچیلاریندان ایدی. «چئوریلمه» [مسخ]، «قصر» و «محاکمه»، اونون أن تانینمیش اثرلریندندیرلر.
اؤلوموندن سونراکی یاشام
کافکا، ساغ ایکن، ادبی شهرتی یوخ ایدی. بونا آرتی، چئوریلمه رومانی ایله بیر نئچه حیکایهسیندن سونرا قالان اثرلرینی یاریمچیق بیراخاراق هئچواخت اونلاری باشا چاتدیرمادی. کافکا وصیت ائلهمیشدی او اؤلندن سونرا بوتون اثرلرینی (یاییلان یا دا یاییلمایان) اوخومامیش یاندیرسینلار!
آما اونون صمیمی یولداشی «ماکس برود» اونون وصیتینی یئرینه یئتیرمهییب اثرلرینی چاپا یئتیردی. چوخ تئز کافکانین اثرلری علاقهلرینی چکیب، شهرت قازاندی. کافکانین یازیلاری، قارماقاریشیق لا یاریمچیق اولدوقلاری اوچون، ماکس برود، اونلاری چاپ ائتمهمیشدن اؤنجه اصلی متنده دهییشیکلیکلر ائدهرک، حیکایهلری بؤلوب دوزهنلهدی. بعضاً ده یاریمچیق جملهلرله ماجرالاری بوتونلهشدیردی. آما 1361-جی ایلده «مالکوم پیسلی»، اوزمان بیر قروپلا بیرلیکده کافکانین اثرلرینین اصلی نسخهلرینی تاپیب یایدیلار.


text:
آمریکادا سلاحلی سالدیری
پلیسله چاتیشمایا گیرهن سالدیرقانین ائیلمینی داوام ائتدیردیگی خبر وئریلیر
آمریکانین کالیفورنیا ایالتینده بیر گئجه کلوبوندا ائدیلن سلاح آتیشیندا چوخ ساییدا اینسان یارالاندی.
حادثه کالیفورنیانین تاوزند اوکس شهرینده یاشاندی.
اتوماتیک تفنگله ایچری گئدن بیر نفر اطرافا آتیش ائتدی.
آمریکا مطبوعاتینا گؤره، سالدیریدا ۱۰ ایله ۲۰ نفر یارالاندی.
سالدیرقاندا سیس بومباسی اولدوغو دا بیلدیریلدی.
گوونلیک گوجلری و عاجل دوروم گؤرهولیلرینین حادثه یئرینه گئتدیگی، خالقدان بؤلگهدن اوزاق دورمالارینین طلب اولوندوغو قید ائدیلدی.
یئرلی ساعات ایله ۱۱.۲۰ده میدانا گلن اولایین ترور سالدیریسی اولوب اولمادیغینا دایر هلهلیک رسمی بیر آچیقلاما وئریلمهدی.
پلیسله چاتیشمایا گیرهن سالدیرقانین ائیلمینی داوام ائتدیردیگی خبر وئریلیر.


text:
فراری
فراری S.p.A "فراری" مارکاسی آلتیندا ماشین لار بوراخان ایتالیان ماشین ایستحصالات شیرکتی. ایستحصالات یئری و باش اوفیسی ایتالیانین مارانئللو شهرینده (مودنا یاخینلیغیندا) یئرلشیر.
شیرکت 1929 – جو ایلده ائنزو فراری طرفیندن قورولموش دور. 1946 جی ایلدن نقلیات (nəqliyyat) واسیطه لری ایستحصالی ایله مشغول دور.
حال حاضیردا شیرکت فیات شیرکت لر قروپونا عاید دیر. کمپانیا پرزیدنتی و لوکا دی مونتزمولو(Luca di Montezemolo). شیرکت ایدمان و یاریش اوتوموبیل لری ایستحصال ائدیر (او جمله دن "فورمولا 1" یاریش لاری اوچون).[۱]
قایناقلار[دَییشدیر]
- ↑ ویکی پدیا


text:
لطفا Internet Explorer فایدالانین
یازار: بالاجا خوخان
بایرام گونو
من دونومو گئییردیم. آناخوخان تیرمه بوخچانی آچمیشدی یئره. آینانی گتیردی من قاچدیم الیندن آلام.
- دَیمه قیز! قوی قویوم سوفرهیه سن باخ اؤزونه گؤر گؤزل اولوبسان؟
آینادا اؤزومه باخدیم. تئلیمه ال چکدیم. ائلــــــــــــــــــــــــــــــــــه گؤزل اولموشدوم هااا
من اؤزمه باخا باخا آتاخوخان قورانی قویدو بوخچانین دوز اورتاسینا.
من ایلیدیم قورانین یئرینی دوزلدم.
- دوشرسن سومهنی قابینین ایچینه بالام!
من مظلوم مظلوم آتامین اوزونه باخیب سوفرهنینی ایچینه کئچه-کئچه دئدیم:
- من دوشمرم. خوخانناز دوشر بااا.
قورانین یئرینی دوزلدندن سونرا هله دن-دؤش پیالالارینین دا یئرینی دوزلتدیم . مرجیلری قویدوم لوبیهلرین بو یانینا. سونرا اؤزومه بایرام شعری اوخودوم:
- نه ده گؤزل! نه ده گؤزل! بایرام بایرام!
بیردن یادیما دوشدو گؤرهسن بو مرجیلری،لوبیه لری، نوخودلاری نهیه قویموشوق بورا؟
- مهریبان آنام بیز یئیریک بونلاری؟
- یوخ قیزیم سوفره یه دوزوروک داا
- سونرا یئییریک؟
- سونرا برکتلنسینلر قایتاراق قابلارینا.
- قابلارینا؟
- هن دا کهلیک قیزیم! ایندی تئز اول سوفرهدن چیخ ائشییه. تحویل اولار سن سوفرهده قالارسان هااا!
من شعر اوخویا اوخویا سوفرهدن چیخدیم:« سونرا قابا گئتسنلــــــر...سونرا قابا گئتسینلر».
دولمامیز اوجاقدا قایناییردی. اوتوردوق سوفره نین باشیندا. بیز دوعا اوخوردوق بیردن تیلویزیونداکی کیشی چیغیردی: عزیزی خوخانلار بایرامیز موبارک! من گولدوم. موبارک موبارک دئیدیم
آتام قورانی آچدی. پول قویموشدو ایچینه. منه توتدو دئدی گؤتور بو سنین بایراملیغین. ائلــــه سئویندیم ائله سئویندیم آاااا آتیلدیم خوخان آتامی قوجاقلادیم.
یازار: بالاجا خوخان
آخیر چارشنبه
«سوپورگه آلاق... اوزرلیک آلاق...دوز آلاق... آینا آلاق... بالاجا خوخانا چرشنبهلیک آلاق»، آتام بونلاری دئییب مهریبان مهریبان منیم اوزومه باخدی! من آتیلیب قوجاقلادیم آتامی سونرا تئز گئدیب قاپینین چیینینده دوردوم یانی به گئدک دااا به!
بازار شولوق! هامی قاچیر اویان بویانا. من بیر الیمله آنامین الیندن یاپیشمیشام بیر الیمله ده آتامین الیندن.
اول سوپورگهنی آلدیق. سوپورگهچی کیشی تر-تلهسیک بیر دانا سوپورگه وئردی الیمیزه. دوز خیابانینی تیمینده بیردانا قویوق ساتان دورموشدو الینده اووووووووووووه نم نقدر گؤزل قویوق! من باخدیم قویوقلارا آتامین الینی چکدیم کیشیه ساری.
- دور آغانین پولونو وئریم قیز!
دوردوم. قویوق ساتان قویوقلارین ایکیسینی گؤزومون قاباغیندا ساتدی. من اؤز سئودیییم قویوغو سئچیردیم. بیردن گؤردوم آینا ساتان توکانینین قاباغینداییق. یئنه آتامین الینی چکدیم.
- دور آغانین پولونو وئریم قیز!
قویوق ساتان بیر دانا دا ساتدی. من ائله ادبلی خوخان اولموشدوم گؤزلهدیم آتام اؤزو دئسین گل گئدک سنین ده چرشنبهلیینی آلاق. آغزیندان بو سؤز چیخان همین قاچدیم قویوق ساتان کیشیه ساری. من سئون قویوق لاپ باشدایدی. اؤزوده یاشیل- ساری قویوق ایدی. قویوغو کیشی وئردی الیمه. من کئف ائله دیم. قوللاریمی قوش کیمی آچیب قاچماق ایسته دیم. بیردن گووووووووووووووووووومب!
باغریم چاتلادی هاا. خیاباندا پیس ایش اولماسایدی آغلایاجاق ایدیم. آنام اییلیب قوجاقلادی منی:
- قورخما قیزیم تاراققادیر. بئله واختلار سن ده گول باا.
یاشیل-ساری قویوغا باخدیم. آنام دوز دئیردی. قویوق دا قورخماق یئرینه گولموشدو!
ائندیر(دانلود)
یازار: بالاجا خوخان
بایرام دونو
آتام ایله چؤرک چی دن گلیردیک کوچهمیزین باشیندا، قونشوموزون قیزی خوخانناز قاچدی قاباغیما
- هله کی یاندی قیندی منیم بایرام دونوم وار!
ایسته دیم جاواب وئرم آتام الیمی چکدی گیردیک ائوه. دیلیمین اوجوندا بیر دانا تربیه سیز سؤز قالمیشدی. اورگیم ده سیخیلیردی.
آنام: نه یه بس بئله قاش قاباقلی؟
- خوخان نازین بایرام دونو وار!
آنام دینمه دی. من بورنومو چکدیم. تربیه سیز سؤز ائله دیلیمین اوجوندا قالمیشدی.
بیر ساعات سونرا آنام بوخچاسینی آچیب قیرمیزی دونونو چیخارتدی:
- دور بونو گئی بالام.
دونو تاخدیم اینیمه. آتام باخیب گولدو:
- هاردا ایتدی منیم قیزیم؟
- دونون ایچینده یم آتا!
آنام دا گولدو. دئدی چیخارت. چرخینی یئره قویدو.
قیم قیم قیم قیم.
دون کیچیلدی.
قیم قیم قیم قیم
دون گؤزللشدی.
ائندیر(دانلود)
یازار: بالاجا خوخان
خوخان بایرام ایشی!
بیرگون سحر یوخودان دوردوم گؤردوم آنا خوخان باشینا دستمال باغلاییب دوووارلاری سیلیر:
- سلام آنا. نئلیرسن؟
- سلام گیلم! بایرام ایشی گؤرورم.
- یانی نئجه؟
- دووارلاری سیلیرم.
- من ده سیلیم؟
- سن هله گئت چای-چؤرگینی یئ!
گئتدیم حیطده ال-اوزومو یووام گؤردوم آتا خوخان حیطده کردیلری ساهمانلاییر.
- نئیلیرسن آتا؟
- بایرام ایشی گؤرورم دا
- نئجه یانی؟
- حیطی ساهمانلاییرام. کردیلری اکیرم!
- من ده گلیم کؤمک ائلهییم؟
- سن هله گئت چای چؤرک یئ.
چای-چؤرگی تئز هام هام ائلهدیم قاچدیم گؤرم آنام نه ایش گؤرور.
آنام منی گؤرجک دئدی:
- گؤزل بالام دویونجا یئدین؟
- یئدیم.
- سوتونو ده ایچدین؟
- ایچدیم!
- قاچ دووار دیبیندن او سوپورگهنی گتیر گل.
قاچدیم. خوخان آتام حیطده بئللیردی کردیمیزی.
- یورولما آتا!
- ساغ اولسون ککلیک قیزیم!
سوپورگه الیمده ائوه گلدیم.
- من سوپوروم آنا؟
- اوست- باشینی توز ائدرسن
- ائتمرم!
- دوز-تؤرهلی سوپوره بیلمزسن.
- سوپوره بیلرم!
- او دستمالی باغلا باشینا سوپور گؤرک!
دستمالی باغلادیم.سوپورگه نی محکم یاپیشدیم چکدیم فرشین اوستونه. بیر- ایکی سوپورگه..اوچ-دؤرد سوپورگه...آتام حیطدن گلیب منه باخدی:
- آلله شوکور منیم قیزیم بؤیویوب!
من اورگیمده کئف ائلهدیم آمما باشیمی قووزامادیم:
- بئش- آلتی سوپورگه..یئددی- سککیز سوپورگه... بایرام ایشی سوپورگه...
ائندیر(دانلود)
سلام اوشاقلار! من بالاجا بیر خوخانام. چوخ بالاجا، اؤزوده گؤزل خوخان!


text:
چولاق اسماعیل
مقصود تقیزاده هریس(نیسگیل)
ساغ الینی تاختا قاپینین کؤهنه چرچیوهسینه دایاق وئریب دورموشدو. یاش دامجیلاری قیریشیق یاناغیندان آشاغی سوزوردو. هردن ده دوداغینی دیشلهیهرک ایستهییردی آغلاماسینین قاباغینی آلسین، آنجاق ائلهیه بیلمیردی. پاییز گونشینین سون شوعالاری پالچیق داملارینا دؤشنمیشدی…
عؤمرونون میوهسی بیر تک ائولادی «ائلناز» ایندی ایسه بخت ائوینه یوللانیردی. چولاق اسماعیل نه قدر اؤزونو اودا- کؤزه ووراندان سونرا دا ائلهیه بیلمهمیشدی قیزی اوچون- هئچ اولمازسا بیر آز قیویر- زیویر- جئهیزلیک آلسین. بونا گؤره ایچهریده اؤز- اؤزونو دانلاییردی:«اؤلهسن، ارییهسن بئله کیشی! عؤمرونده بیر ائولاد صاحیبی اولدون، آنجاق اونو اوزو سولو ار ائوینه یولا سالمادین!»
بو فیکیرلرله اونو لاپ آغلاماق توتوردو. آنجاق دیلینین آلتیندا- گلینین دالیسینجا آغلاماق اوغورسوز اولار- دییهرک، اؤزونو ساخلاشدیریری…
ائلناز ایری و قارا گؤزلرینی ماشینین شوشهسینین آرخاسیندان قوجا آتاسینا تیکمیشدی. کیشینین یالقیز قالماغینی دوشونهرک، اونو دا آغلاماق توتوب، یاز بولودو کیمیدولموشدو. بو گون و ائله بو آنلار آناسی دا یادینا دوشوردو. اونون مهربان باخیشینی و دوداغینداکی تبسسومونو خاطیرلاییردی. یازیق آرواد اونون اوچون نه آرزیلار ائلهمیشدی:« آی بالا، بیر بخت ائوینه گئدن گونونو گؤرسئیدیم اؤلمزدیم!». آمما اجل اونا آمان وئرمهییب، ۶ ایل اؤنجه اورک خستهلییی ایله دونیاسینی دییشمیشدی. آتاسی اسماعیل اونون داوا- درمانینا پول تاپمادی. او خسته قادین، ارینی و بیر تک قیزینی باشسیز قویوب گئتدی…
گونش داغلار دالیندا ایتیب و قارانلیق یاواش- یاواش شهره قاناد گریردی. ماشین یوللانیب و ائلنازی دا اؤزو ایله آپاردی. چولاق اسماعیل نملی باخیشلارلا اونو بیر آز ایزلهییب، سونرا گئری دؤنوب آخسایا- آخسایا ایچهری گیردی. ائوه غریب بیر سکوت چؤکموشدو. اوتاغین قاپیسینی آچدی. قاپی جیریلداییب، چیرپیلدی. کیشی اؤزونو کؤهنه کیلیمین اوستونه سالیب، هؤنکور- هؤنکور آغلاماغا باشلادی. سویوق و سس سیز- سمیرسیز بیر ائوده تک باشینا قالماغینا هله ده اینانا بیلمیردی. آنجاق بیر او ایدی، بیر سکوتا دالمیش ائو، آروادینین اؤلومونون آجی خاطیرهسی، قیزینین جئهیزسیز بخت ائوینه یوللانماسینین دردی و بیر ده یالقیز قالماغینین آغیر غمی…
چولاق اسماعیل هله ده تاوانین هیس باسمیش دیرکلرینه گؤز تیکمیشدی. گؤزلرینین دؤورهسی قیزاریب، گؤینهییردی. نفسی تنگه دوشوب و اورهیی یارالی قوش کیمیچیرپینیردی. ائله کیرپیکلری لاپ تزهجه بیر- بیرینه یوووشماق ایستهینده، کوچهدن ائشیدیلنهای-هارای سس لری اونو اؤزونه گتیردی. باشینی یئردن قالدیریب اوتوردو. سسلر لاپ یاخینلاشیردی. الینی دووارا سؤیکهییب، آیاغا قالخدی. اوتاقدان چیخیب، قیچینی چکه- چکه کوچه قاپیسینا ساری گئتدی. قاپینی یارییا قدهر آچیب، کوچهیه بویلاندی… بیر دسته آدام کوچهنین باشینا ساری یول باشلامیشدیلار. چولاق اسماعیل گیلدن اوچ قاپی آشاغیدا یاشایان «حاجی جاواد» ایکینجی دفه «مکه»یه مشرّف اولدوغونا گؤره جاماعات اونو یولا سالیردی…
یای- ۱۳۸۱


text:
آذربایجان فدرال دموکرات حرکاتی نین بیر مای موناسیبتییله بیلدیریشی
آذربایجانین ایشچی طبقه سی و زحمت آداملارینین موباریزه ده پارلاق گئچمیشی وعنعنه لری واردیر. ایرانداکی ایلک سندیکالار و ایشچی ایتحادیه لری آذربایجان تورک ایشچی لری نین چالیشمالارییلا قورولموشدور.
سون (گئچمیش) یوز ایلده، ایشچی ایتحادیه لری نین قورولماسینا بیر ایمکان و فورصت وئریلدیگینده تورکلر اؤنجو اولموشلار. بونا گؤره پهلویلرین سلطنت دورونده و ایسلام جومهوریتی نین قارا ایللرینده ان چوخ ظولمه، اذیت و باسقییا تورک ایشچی لری معروض قالمیشلار.
موزد آلان و آیلیق چی طبقه سی (طبقه مزد و حقوق بگیر) صینفی تشکیلاتا صاحیب اولمادان نه ایجتیماعی- سیاسی دییشیکلیکلرده ائتکی (تأثیر) باغیشلایابیلیر و نه اؤز صینفی طلبلرینی اله گتیره بیلیر. بو اوزدن دیر کی ایسلام جومهوریتی هر چئشید آزاد و موستقیل ایشچی تشکیلاتیندان وحشته دوشور.
ایشچی لر و زحمت آداملاری سون 30 ایلده ایسلام حوکومتی نین ایشچی طبقه سیله اولان دوشمانلیغینی بوتون وارلیقلاری ایله حیس ائتمیشلر.
آذربایجانلی ایشچی لر و زحمت آداملاری (کارگران و زحمتکشان) آذربایجانین هر یئرینده کی یاشیرلار و ایقتیصادین هر قانادیندا کی ایشلیرلر ایلک آددیمدا موجود سندیکالاری و ایتحادیه لری گوجلندیرمه یه و تثبیت ائتمه یه چالیشمالیدیرلار. ایشچی سندیکاسی نین اولمادیغی کارخانالاردا و ایش یئرلرینده اونلاری قورمالیدیرلار و عینی شکیلده فرقلی صینیفلارداکی ایشچی لر قوللارینی چیرمالاییب و اؤز صینفی تشکیلاتلارینی قورمالیدیرلار.
بللی دیر کی ایشچی ایتحادیه لرینی قورماق امنیتی اورگانلارین کنترلی آلتیندا راحات دئییل. البته ایتحادیه لرین قورولماسینین ایمکانی اولمادیغی پلیسی شراییطده صینفی موطالیبه لری نین دالینی توتماق ایچین ایشچی لرین گیزلی مرکزلرینی قورماق مومکوندور.
آذربایجانین ایشسیزایشچیلری اؤز تشکیلاتلاری نی قورمایا چالیشمالیدیرلار.
آذربایجانلی تورک ایشچیلری باشکندده ( پایتاختدا ) و آذربایجان مرزلری نین خاریجینده کی ایشچی سندیکالاریندا اؤز فراکسیونلاری نی قورمالیدیرلار. و ایتحادیه سی اولمایان کارخانالاردا و ایش یئرلرینده ایتحادیه لرین قورولماسیندا و ایشچیلری موتشککیل ائتمه ده آکتیو اولمالیدیرلار.
آذربایجانلی تورک ایشچی سی اؤز میللی هوویتی نی اوزه چکمکله، وطنداشلیق و میللی حوقوقونو ساوونماقدا و آیری سئچکیلیک و خورباخماقلا (تحقیر و تبعیض ) موباریزه ده اؤز دامقاسینی باسمالی دیر.
ایشچی طبقه سینین حرکتی سون یاریم عصیرده چوخ دیرلی تجروبه لر قازانمیشدیر. و بو تجروبه لردن درس آلینمالی دیر.
ایشچی لرین تجروبه لی کادرلاری، چالیشقانلاری و سندیکا جی لار ایشچی ایتحادیه لری نین صینفی مصلحتلری نین و منفعتلری نین جهتینده اولمالارینا چالیشمالی و لازیم اولمایان یئرده سیاسی مسئله لره قاریشماقدان قاچینمالیدیرلار(اوزاق دورمالیلار) گرچی ایسلام جومهوریتی قوش بازلارین تشکیلاتلانما سیندان بئله وحشته دوشور.و حتی بو جمعیتلری ده تحمل ائده میر.
آذربایجان میللی حرکتی نین کادرلاری، فعاللاری، محفیللری و تشکیلاتلاری ایشچی لرین مسئله لرینه و چتینلیکلرینه توجه ائدیب و ایشچی حرکتلرینده و اونلارین صینفی موطالیبه لرینی قازانماق ایچین آپاردیقلاری موباریزه ده اونلارین یانیندا اولمالیدیرلار.آذربایجان میللی حرکتی ایشچیلرین و زحمت آداملاری نین گوونی (اعتماد) نی قازانمالی دیرو بو آنجاق ایشچیلرین موباریزه لرینده عملأ شیرکت ائتمک و اونلاری دستکلمک له مومکون اولابیلیر.
اونوتمامالییق کی آذربایجان میللی دموکراتیک حرکتی تک مضمونلی بیر حرکت دئییل و اولامازدا. آذربایجان میللی حرکتی اگر بوتون میللتین آدینا دانیشماق و گنیش بیر توده نی بسیج ائتمک ایستیر – کی ایستیرده، قادین مسئله لرینه و اونلارین ایستکلرینه جیددی شکیلده توجه ائتمه لی دیر و اونلارین یانیندا، قادینلارین آزادلیغی یولوندا ایسلام جومهوریتی نین قادین علئیینه اولان گئری قالمیش و ایرتجاعی قانونلارییلا موباریزه ائتمه لی دیر.
عینی شکیلده ایشچیلرین و زحمت آداملاری نین نقد و واسیطه سیز ایستکلرینی ساوونماق، ایجتیماعی عدالت، یاشام چئوره سی و اینسان حقلری اوچون موباریزه آپارماق، آذربایجان میللی حرکتی نین وظیفه لریندن دیر.
آذربایجان فدرال دموکرات حرکاتی نین ایجرائیه هیئتی
8 اردیبهشت 1389
28 آپریل 2010


text:
ویکیپدیا:ایختیلاف حلی
بۇ صفحه، آیریلارلا اختلاف اؤز وئرن زمان ائتمهلی ایشلری آچیقلاییر. داها آرتیق ایطلاعات ویکیپدیا:آداب معاشرتده تاپین.
ایچیندهکیلر
۱-جی آددیم: موضوع اۆستونده تمرکز ائدین
موضوع اۆستونده تمرکز ائدین، دییشدیرنلر اۆستونده یوْخ. ویکیپدیا طرفسیزلیک اصلی اۆستونده چالیشیر. اگر بیر مقالهده بیر غلط یا دا طرفلی بیر یازی گؤروب، باشارساز اوْنو دۆزلدین. بوْ ایش اوْلمازسا، اوْنو دییشدیرمهده دؤزوملو اوْلون، چالیشین اوْنو دانیشیقلا دییشدیرن. گئچرلی قایناقلار ایشلدین. یوْخلانیلابیلرلیک اصلینه گؤره قایناقسیز یازیلار گلهجکده دییشدیریلیب، سیلینه بیلر.
هر زمان اؤز دییشدیرمهلرینیزی آچیقلایین، آچیقلامالارینیز بیر خطدن آز یئر ایستهسه، دییشدیرمه قیساسینیایشلدین یوْخسا دانیشیق صفحهسیندن یارارلانیب، دییشدیرمه قیساسیندا «دانیشیق صفحهسینه باخ» یازین.
۲-جی آددیم: مسئله فوریدیر؟
فوری بیر وضعیت قابا گلسه، اوْنو ادارهچیلر بیلدیری تابلوسوندا بیلیندیرین یا دا صفحه قوْروموساینی دییشدیرمک اۆچون بیر ایستک یازین. بیر ادارهچی سیزین ایستگینیزی یوْخلایاجاق.
۳-آددیم: دؤزوملو اوْلون
دۇروملارین چوخو فوری دئییل. اؤزونوز ایله مقابل طرفه بیر آز فرصت وئرین. قوْیون مسئلهدن بیر آز گئچیب، سوْنرا بیر صمیمی دانیشیق سالین. مشکللری حل ائتمک اۆچون هئچ چاغ گئج دئییل. مخصوصا یئنی ایشلدنلر ویکیپدیانین سیاستلرله وضعیت ایله تانیش اوْلونجا اوْنلارلا دؤزوملو اوْلون.
۴-جو آددیم: مقابل طرف ایله دانیشین
موضوعا گؤره دانیشیق صفحهسینده آیریلارلا دانیشیب، اؤز باخیشلارینیزی بیلیندیرین. بحثلرده آرام اوْلون حسن نیت فرضینی نظرده آلاراق، مسئلهنی شخصی ائتمهدن، دانیشیقلا بیر اوْرتاق باخیشا چاتماغا چالیشین.
۵-جی آددیم: باریش
دانیشیغا گیرهرک دؤیوشو قورتارین. موضوعون داها آیدینلاشماسی اۆچون آیری ایشلدنلرین باخیشینی دا یوْخلایین.
۶-جی آددیم: آیریلاردان کؤمک آلین
قابلکی آددیملار سیزین اختلافلارینیزی حل ائتمزسه، دۇرومونوزا گؤره آشاغیداکی یوْل-یؤندملرین بیرینی سئچینː
- دییشدیریجی کؤمکچیلری
- دییشدیریجی کؤمکچیلری تجربهلی ایشلدنلر اوْلاراق، سیزه بیر اۆرتاق باخیش ایله اجماعا چاتماق و اختلافلاری حل ائتمک اۆچون کؤمک ائدیرلر.
- اصلاحی باخیش ایستمک
- باخیش ایستکلرینه باش وۇرون.
- اۆچونجو کیمسهنین باخیشین آلین
- بیر طرفسیز اۆچونجو کیمسهیه مراجعه ائدیب اۆچونجو باخیش ایستهیین.
- مسئله یه گؤره سوْروشون
- بیر موضوعی ویکیپروژهنین دانیشیق صفحهسینده سوْروشون.
- سیاستلره گؤره سوْروشون
- سیاستلرین دانیشیق صفحهسینده اؤز سوالینیزی یازین.
- بیلدیری تابلولاریندا کؤمک ایستهیین
- بۇ موضوعلاردا اختلافلارینیز اوْلورسا، اوْنلارلا تانیش اوْلان دییشدیریجیلرین باخیشی ایله تانیش اوْلماق اۆچون، آشاغیداکی یئرلرده ایستکلرینیزی یازین:
- گئچرلی قایناقلارین بیلدیری تابلوسوندا - بیر قایناغین گئچرلیگینی یوْخلاماق اۆچون.
- ایلکین آراشدیرمالارا یئر وئرمهمک بیلدیری تابلوسوندا - بیر موضوعون اوْرجینال آراشدیرما اوْلدوغونو یوْخلاماق اۆچون.
- ایشلدن یوْخلاما ایستکلری - بیر یدک حسابی یوْخلاماق اۆچون
- دیری کیمسهلر بیوقرافیسی بیلدیری تابلوسوندا - بیر دیری کیمسهنین بیوقرافیسینده اوْلان مسئلهلری تذکر ائتمک اۆچون.
- غیررسمی آراچیلیق
- اختلافلاری آرادان آپارماق اۆچون. آراچیلیق ایجتیماعینا باش وۇرون.
- رسمی آراچیلیق
- بۆتون اختلاف طرفلرینین موافقت ایله آراچیلیق ایستکلریندن بیر آراچیلیق ایستهیین. آراچیلار طرفسیز باخیشلا، اختلافی حل ائتمگه چالیشاجاقلار.
- بیر باخیشآلما (نظرسنجی) قۇرون
- موضوعو آیدینلاشدیریب، آیریلارین باخیشینی بیلمک اۆچون بیر باخیشآلما (نظرسنجی) قۇرون، آنجاق سسوئرمه دانیشیغین یئرینی آلمادیغینی اۇنوتمایین.
سوْن یوْل: داورلیک
قاباقکی بۆتون آددیملاری آتاراق، اختلافی حل ائتمگه چاتماساز، داورلیک ایستهیین. داورلیک کوْمیتهسی داورلیک سیاستینه گؤره موضوعو آراشدیریب، بیر قطعی تصمیم توتاجاق.


text:
مرغئی/ حیدر خادملو
مرغئی کندینی دوتوب سراسر
گوننل وباش گدیک تولکو دره سی
دوزدن گورسه نئری معدنلر کشی
باتمان قیه بیره آشور دره سی
قیلان بولاغ، آغ بولاغدو، یوخارو
قارا گونئی، کندین آخار باخارو
آی دلیگی, آق کش، گوزل ماغارو
کنده چاتماموش، خونالا دره سی
قجیر قیه، خونالی یه، یاووقدی
اوزوم لودو، دگیرمانلار سویقدی
گئدر گلمزدن، چوخخلاری هویوخدی
توپراغی رنگارنگ ایسیل دره سی
اینچه گدیک، نازبانو، یوقوشو
اوجوک قیه، الک غولو، یوخ قوشو
ادام قیه،انگیرچه گه، وئر هوشی
اوردان گورسه نیر، اودمان دره سی
قیزیل قیه، کوبک قیه، گزمه لی
قاپوقیه ادام قیه گورمه لی
ارک ،دوربری گوزل گورمه لی
نه گوزلدی ککلیک لری فره سی
گرروسویو، درده درمان ایچمه لی
داش آتان قیه دن یولدو گئچمه لی
تیری چایو، باشکی باغلار، سئچمه لی
چنارلو درنیی، دا یوخ ایده سی
شاه باغونو دورون تولکو بوروییب
دریستییده، آغاجلارو قوریییب
کشیک باشو، اولوب گئدیب چورویئب
نه قوز و بادامو نه وار خیره سی
اشگ اوچن معدنلری کشینده
قشقه چمن قاسمعلی دوشونده
کندارخینده، هر کیمسه اوز ایشیندن
نه سریندی زاغا قیه گولگه سی
دگیرمان، اوستونی محصولو چوخدو
اوزوم لو اوزوم سیز، بیردانه یوخدو
هرده،لردن گئجه چوخلارو قورخدو
دئییردیله گلیر ساز دوهول سسی
آرادوزو، دولانوبدو یورد اولدو
زرنق زرنق، دوندو گلدی خورد اولدو
بئیرام حامامودا گور نئجه دولدو
آت بولاغوندان گلیری سو سسی
ینگئی سوبه، اسگی سوبه گل دیله
سوبه اوستو، اتاقان گول، بیردیله
دارکوچه خن اوستو دئییله
بوروج دالو، وار یوخارو موحله سی
انگسه اینن گلردی باغچه لر سویی
سولودره، قبرستانیی بیر یولی
اشاغو محله نیی دره دی صولی
تخچک، یوققوش باشو، ائشیک قاپوسی
آق داش، اوزون یولو تا گئد واسودا
همه زیانان، شورولار نه سودا
قالا قاپوسوندا، سن یئت مقصودا
کاورانون سایولار ائوی بهره سی
کوللوک باشو یال موحله سی قالماسون
موولون دره هاممارالار دولماسون
شورلان قوشیی گوزله آدی سولماسون
یئمه لی دیر یوخارو باغ میوه سی
قنبرین یوققوشو، قلندر باغی
قاسم قالاقودور دره قیراقی
طاقدار بیر یئریمیش مردلر ییغیناغی
ایندی سولوبدور دورانیی صفاسی
اوچ تپه لر، آرا جادا، شور بولاغ
پیله کنلر، قرمز کشدن، ال سوراغ
حاج ابوالفضل قالاسو مثال چراغ
شیریندی یوردوموز گزیب گورمه سی
سارو خرمن، ساسسوق بولاغ، دگیرمان
ساسان بولاغ، چایوسونا وئر فرمان
چیخیبدیر یادومنان اگرچه بیر یان
یقین توکنیب او یئرین دوره سی
آیاز دره سی و پیراز یوققوشو
قاراقوش لوواسی یوخدور بیر قوشو
کوله یولون نه اینئشی یوققوشو
حیدر بوسوزلرین نه دیر فایده سی؟
نوع مطلب :
برچسب ها :
شاهسون،
لینک های مرتبط :


text:
آلمانده افغانستان تبعه سی ایککی کیشی اوشلندی
اوشبو کیشی لر قاتل ایکن لیکلری ادعاسی بیلن اوشلنگن لر
آلمانده افغانستان تبعه سی ایککی کیشی آلمان لیک بیر کیشی نی اولدیرگن لیک لری ادعاسی بیلن اوشلندی.
آلمان نینگ شرقیده جایلشگن کوتن شهریده شنبه کیچه ییگیرمه ایککی یاشلی آلمان لیک بیر کیشی اولدیریلدی.
کوتن شهری قاره لاوچی لیگی اوشبو حادثه بیلن علاقه لی اوتکینچی اوله راق افغانستان تبعه سی ایککی کیشی نی اوشله گن لیک لری نی بیلدیردی.
آلدین هم کوپلب جنایی جرم لر بوییچه افغانستانلیک, سوریه لیک و عراقلیک مهاجر لرنینگ قولی بولگن لیگی بیلدیریلگن ایدی.
شوباعث سونگگی پیتلرده اوشبو مهاجر لر گه قره تیلگن باسیم لرنینگ کونساین آرتیب باریاتگن لیگی کورینماقده.


text:
پایتون
پایتون یازیلیملاماق دیلی یوروملانان، یوکسک مرتبهلی و گئنل آماجلی بیلگی سایار یازیلیملاما دیلیدیر.[۱] بو دیلین یارادیلماق فلسفهسی اونون اوخونابیلمگینین راحاتلیغینا قاییدیر. بو دیل ۱۹۹۱-نجی میلادی ایلده هلندلی خودو فان روسوم ساغیندان یارادیلیبدیر.
اوخونا بیلمهسی چوخ قولای اولان پایتون دیلین «سی» دیلیایله توتوشتورورساق، سمیکولن (;) و براکئتلر ({}) یوخدورلار، سی دیلینده براکئتلر کودون بولوملرین آییرماق اۆچون ایشلنیرلر و سمیکولن عیبارتلری آییرماق اۆچون، پایتون گیرینتیلمک (indentation) یاردیمیلا بو سورونو چؤزور.
اؤرنک اۆچون:
#!/usr/bin/python3
x=10
if x==10:
print("x onla esittr.")
print("Basga yazi. X ondur.")
else:
print("x onla esit olmasa bu yazilacag.")
print("x onla esit olmasa bu da yazilacag.")
قوللانما[دَییشدیر]
پایتون دیلین ایشلدن سیستملر و شیرکتلردن:
- گوگل (Google)
- ناسا (NASA)
- سرن (CERN)
- پاردوس (تۆبیتاک ساغیندان گلیشتیریلن لینوکس داغیتیمی) (Pardus)
- جنگو (Django)
- زوپ (Zope)
- یوتیوب (Youtube)
- بیت تورنت (Bit torrent)


text:
تورکییه پرزیدنتی رجب طایییب اردوغان روسییا پرزیدنتی ولادیمیر پوتینه باش ساغلیغی وئریب.
آخار. آذ خبر وئریر کی، پرزیدنتلر آراسیندا باش توتان تلفون دانیشیغی زامانی اردوغان پوتینه «بو خاین تئررور هوجومونو قینادیغیمیزی، روسییانین یانیندا اولدوغوموزو بیلدیرمک ایستییرم. بیز ایللردیر تئررورلا موباریزه آپاریریق، بونا گؤره ده آغرینیزی چوخ یاخشی باشا دوشوروک. دونهن حیاتا کئچیریلهن دهشتلی تئررور هوجومونو شدتله قیناییریق»، - دئییب.
قید ائدک کی، سانکت-پطربورق متروسوندا حیاتا کئچیریلن ترور نتیجهسینده ۱۴ نفر اؤلوب، ۴۹ نفر یارالانیب.


text:
ان کیچیک میمون فسیلی تاپیلدی
تخمیناً ۳،۵ کیلوگرام اولان فسیلین ائورندهکی ان کیچیک اؤلچولردهکی بیر میمونا عاید اولدوغو بیلدیریلدی
کنیادا ائورنده ۱۲،۵ میلیون ایل اؤنجه یاشامیش ان کیچیک میمون فسیلی تاپیلدی.
کنیانین یئرلی بیر بیلیم درگیسیندهکی راپورا گؤره، ائورنده یاشامیش ان کیچیک میمون فسیلی، اؤلکهنین اورتا کسیملریندهکی توگن تپهلرینده اورتایا چیخاریلدی.
بیلم اینسانلاری، تخمیناً ۳،۵ کیلوگرام اولان فسیلین ائورندهکی ان کیچیک اؤلچولردهکی بیر میمونا عاید اولدوغونو معینلشدیردی.
آراشدیرماچیلار، ۱۹۶۰.جی ایلدن بو یانا بؤلگهده چالیشدیقلارینی و تاپیلان یئنی فسیلین گلهجک چالیشمالار اوچون ایلهام اولدوغونو آچیقلادی.


text:
سلام السون بوتون دوستلارا
بیلیسز منیم بو جاوا اسکریپت دن اله لاب خردا اوشاغ اولاندان که ۱۳ یاشیم واریده مشکلیم وار ، اله اوندا دا بو دیلی سومیردیم اینده ده سومیرم ، یعنی هر یرده ایشلسمده نجور اولا جاوا اسکریپته چاتانده بیر باهانا جوورلییب قاچیرام یادا آیری آدامی تاپیب اونا پول وریرم دییرم سَن اله
او خیابانداکی فَشِن قزلاری گوروبسوز ؟ صبح بی مدل باشماخ مانتو گییرلر آخشامی بیر آیری مدل ، باشی دیوارا چالماخ ، دیواردان آتانماغ و … هر نه مد اولسا بو خانم قیز قویماز هچ ۵ ثانیه رد اولا اله فوری او ایشی قورر ، سوزوم بو خانم قیزی دمخدن جاوا اسکریپتده ، بو جاوا اسکریپت ده منیم نظریمه اله دقیقا بو قیزا تای اولوب.
اینده شاید او روشن فکر اوزلرین یوخاری و منطقی بیلن آداملاردان اولاسیز و دییسیز سن به سوادسان بیز نیینیخ ؟ جی اس گونون نیازین ایستگیندن چابالیر اما گرک دییم که اشتباه فکر الیسیز ، من بیلمیرم بولاری دوزلدَنین مغزینده نه گچیر اما هاممیسینین بیر تکراری سوزه وار :
فلان فریم ورک الیده بلیده پیسیده خرابیده بو گلیب اونون کمبودلارین جبران الیه بو اونا تای ایرادلی دییل
فلان دیل خرابیده قوی جهنم اولا و … بو تزه دیل گلیب اونون یرین دولدورا
و …
خلاصه بیزلری بوجور سوزلردن خام الییلر ده دَدَمسَن ها صاباحدان اوزوموزه اولدوروخ کی بو تزه گلنی اورگشخ ، اما گولملی یری بوردا ده که بونه اورگشممیش در کمال تعجب گوروروخ که بیر آیریسی گلیب و بیز اورگننین ایرادی چوخده و بو تزه گلنده بو ایراد لار یوخده ، خلاصه چون وقت قویموشوخ مجبور قالیب اورگشیریخ اما البیر که قوتولده و ایشلمخ وقتی اولده اوندا گوروروخ که قاباخداکینا تای ده هچ فرقی یوخده مثلا بیری کلی وقت قویور دَدَسی یانیر Angular اورگنیر اله بونه اورگنیب ایستیر ایشلیه صاباح فیس بوک ری اکتی وریر اشیحه آخشام اولمامیش هر یرده آگهی وورولار ری اکت ایشلیین ایستیرخ ، و بوجور اولور که پروگرامر کله سین چالیر دیوارا دییر وای سنین آتایان لعنت جاوا اسکریپت جاوانلیغیمی آلدین
بیلیسیز تنوع چوخ خوشده ها اما دا بو قدر که جاوا اسکریپتده وار بونون آدی تنوع دییر بونون آده تاناکوراده ، حسن سوخده درمانیده ، آدام مثلا ایستیر بیر کتابخانادان زاددان نصب الیه ایشین یولا سالا گورور هر نمنه یه بیر ۲۰ دنه دن چوخ کتابخانا وار کوکه ده بیر قیرانا دَیمَز ، گدیر گوگل الیه باخا ملت نه دییر اوردا دا قورور بیری دییر چوخ خوشده او بیری دییر یالان دانشما پیسده خلاصه آدام رسما قاتیر و گل بیر یول دنه دنه بولاری نصب اله امتحان اله باخ گور هانسی سنین ایشیین گلیر
حله بو تنوع که منیم مغزیمی قاتیر اوندان ایشیم یوخ شاید من حساسم اما بو جاوا اسکریپتین سینتاکسین کیمه دییم ؟ حتی بونون دوزلدنه دییب که جاوا اسکریپتین چوخلی ایرادی وار سینتاکس دا ، اکما اسکریپت زاد دوزده گلیب اما گنه ده بو دیلین اساسی خطا لاری وار ، منیم یادیما گلیر بیر سیری ایکی ساعات کدی قودالیردیم ایشلمیرده سونرا بی خط کدی کات الدیم بیده paste الدیم ایشلده ، بو درده من کیمه دییم ؟ کیمه دییسن آخه ؟ شکیم یوخده که چوخ آدام منه تای بوجور شیلردن کله کله یه ووروب ، جی اس ده کال بک دییه بیر شیده وار ، بونا فکرلشین کدییز بیرز پیچیده اولا دا اوندا سیزین کی سیزه دَییب ؛نیه ؟ چون کی جهنم کال بک آراسیندا ایتیرسیز ، هر یر اولور بوندان ); و بیر یره بارماغییز دَیده یا قودالادیز اوغول ایستیرم اونه دوزلده ، آنالاریمیزین گوروبسوز اِوده کاموا توخویاندا هردن ایپی دولاشار هچ بیلَنمَز کیم کیمه ده ؟ ایپلر اله گیریر بیر بیرینه آدام باخاندا دَلی اولور ایپلره و گرک کلی وقت قویا آییرا ، اوزوده بو کاموا ایپلری نه زمان دولاشار ؟ چوخ قودالاسان یا اویناسان دا دوزده ؟ بو جی اس اله بو کاموا ایپی کیمینده باخ ، هر نقدر قودالاسان یا کدلار چوخالسا بیر بیرینه دولاشار، brunch یا هر نمنه ایشلدسن دعای توسل ده اوخوسان جواب ورمز و گرک بیر سیری باشیان دیوارا چالان بیر سری کدا باخان ، حله بولار هچ دوزده شی گرایی زاده گتیردیلر بو جی اسه اما گنه ده اوغول ایستیرم کدی چوخالده مدیریت الیه بیله.
بیر زمان لار دا نود جی اس بتر مد اولموشده یادییزا گلیر ؟ اوندا من بیر نفره ددیم کاکاش گل بونه اورگنخ آینده بو نود جی اس ده ، ددی اوتور بابا ده بولاردان چوخ گلیب گدجخ و چون مندن سوادلییده منه تاثیر قویده من بو نود جی اسه طرف گتمدیم ، نود جی اس اینده نه اولوب ؟ چوخه بیلسین بیردنه ابزار فرانت انده چووروبلر ، حتی آدام تانیرام مشهده بیر گروهی برنامه نویسه زنگ ووروب دمیشده حاضرام پول ورم فقط منه دییین سیز او الله نجور اوقدر بویوک بیر پروژه نی نوددا یازدیز ؟ گوشی دالینداکی دا اله اوزه قرمزی دمیشده والله یکه بی پوخیده یدیخ اما سیز یمیین چوخ صفح اشتباه گوردوخ و اینده پشمانیخ و قورخوموزدان کدلارا اَل وورا بیلمیریک ، اینده شاید دییسیز meteorJs و .. چوخلی گوزل قوجلو فریم ورک لار حتی بو پی پال تلگرامین وب قسمتی نود ایشدلیر اما گرک دییم قارداشیم او تلگرامده اما بیز کیمیخ ؟ اولارین بویوک بویوک اوزمانلاری(متخصص) وار ، حتی لازم اولسا نود جی اسین موتورون یازالار اما بیزلر بمب اتم اولساخ آنجاخ بیر اتوماسیون یازاخ اونو دا اوله اوله ، حله ایشیم یوخ که نود جی اسه بو فریم ورک قلممیش آیری سی گلیر .
جی اس دونیاسی بوجور اولوبدور کی babelJs JSX ممد جی اس حسن جی اس، حسین نقاش جی اس ، علیرضا صافکار جی اس و …
یعنی اوقدر کتابخانه وار و اوقدر دییشیلیر که آدامی عصبی حرص لی الیر ، کیمده وقت وار حوصله وار مغز وار بولارین کوکون اورگشه ؟ او فرانت اند ایشلیین نه گوناهی وار ؟ کیمه پیسلیغ اللیب ؟ من او گون بی هوس الدیم ددیم قوی بو ری اکتی بیر اورگشیم اما اله باشلامامیش گنه ددیم لعنت اولسون بو جی اسه ، منیم نظریمه جی اس دونیاسیندا ان بویوک پیشرفت و دستاورد اله بو جی کوئری ده والسلام ، بو جی کوئری دوغوردان چوخ شیلری راحات اللیب ، فکرلشین نچه ییل بوندان قاباغا :
new XmlHttpRequest و… آدامی یورورده اما اینده جی کوئری گلندن چوخ راحات اولوب
بولارین هاممسی وار اما لاب بویوک درد بیلیسیز نده ؟ هر وب پروگرامری مجبورده بو جی اسه اورگشه ، چون ایستییخ ایستمییخ جی اس وب ده وار و بیزه نشاننی آرواد اولوب اما پیس چرکین آرواد (کاش جی اس بیر قبیله زاد اولارده سالدیریب کوکون قتل عام الردیک )
یاشایین


text:
خاطیرهلی شکیل: تبریز شاعرلری/ مرداد ۱۳۶۵- تبریز
خاطیرهلی شکیل: تبریز شاعرلری/ مرداد ۱۳۶۵- تبریز تبریز شاعرلرینین ادبی گؤروشو ساغدان سولا دورانلار: ۱- رضا حصاری(اورمان) ۲- ؟ ۳- ؟ ۴- احمد محمدقلیپور(حیدراوغلو) ۵- صمد سردارینیا ۶- سلیمان جودی(ثالث) ۷- قاسم قاسمی(تورکان) ۸- ؟ ساغدان سولا اوتورانلار: ۱- کریم مشروطهچی(سؤنمز) ۲- مجید صباغ ایرانی(یالقیز) ۳- تیمور پیرهاشمی۴- محمدحسین طهماسبپور(شهرک) ۵- زینالدین هریسینژاد(هریزلی) ۶- علی […]
خاطیرهلی شکیل: صفرخان قهرمانیان ۱۳۵۷ – دانشگاه تبریز
خاطیرهلی شکیل: شاعرلر گؤروشو- کرج- 1366
خاطیرهلی شکیل: شاعرلر گؤروشو- کرج- 1366 آرخادا دورانلار: ساغدان سولا:1- عاشیق ایمران حیدری 2- کریم گؤنپاپاق(مرحوم اولوب) 3- ؟ 4- محمد فرزانه 5- حسن ایلدیریم 6- روحالله حقبیگی 7- دکتر اکبر بزرگامین(عاشیق جنون) آرادا اوتورانلار: ساغدان سولا: 1- باقری 2- ؟ 3- عباسقلی یحیوی(ائلچی) 4- عمران صلاحی(مرحوم اولوب) 5- کامل حبیبزاده(چیچک) 6-هاشم ترلان 7- عاشیق آران 8- آقازاده […]
خاطیرهلی شکیل: خالق شاعری بالاش آذر اوغلونون یوبلئی مراسیمیندن- 1375
خاطیرهلی شکیل: خالق شاعری بالاش آذر اوغلونون یوبلئی مراسیمیندن- 1375 ساغدان سولا: اوستاد احمد شایا(آلاو)– اوستاد بالاش آذراوغلو– اوستادهاشیم ترلان– اوستاد یحیی شیدا– اوستاد عاشیق حسن اسکندری – شاعر هریزلی(تدبیرین آپاریجیسی) ایضاح: شکیل، خالق شاعری بالاش آذراوغلونون 1375ینجی ایل کرج شهرینده تشکیل ائدیلمیش یوبلئی مراسیمیندندیر. شکیل، ائلدار موغانلینین شخصی آرشیویندن دیر و ایشیق سایتی واسطهسی […]
خاطیرهلی شکیل: اوستاد گنجعلی صباحی- 1367- تبریز
خاطیرهلی شکیل: اوستاد گنجعلی صباحی- 1367- تبریز شکیل، ائلدار موغانلینین شخصی آرشیویندن دیر و ایشیق سایتی واسطهسی ایله یاییلیر.
خاطیرهلی شکیل: شاعرلر گؤروشو – تبریز 1362
خاطیرهلی شکیل: شاعرلر گؤروشو – تبریز 1362 ساغدان سولا: محمدحسین طهماسبپور(شهرک) – قهرمان خطیبی – فریدون حاصارلی – قافلانتی – سلیمان ثالث – تورکاوغلو – خیرالله حقبیگی(ساپلاق) – آقازاده علیایی(علیا) – آغشین آغکمرلی ایضاح: شکیل شاعر فریدون حاصارلینین ائوینده چکیلیبدیر. شکیلدهکیلردن قافلانتی- ساپلاق و علیا حیاتا گؤز یوموبدولار. شکیل، ائلدار موغانلینین شخصی آرشیویندن دیر و […]
خاطیرهلی شکیل: اوستاد هاشم ترلان- اوستاد یحیی شیدا- اوستاد گنجعلی صباحی
خاطیرهلی شکیل: اوستادهاشم ترلان- اوستاد یحیی شیدا- اوستاد گنجعلی صباحی 1367 – تبریز شکیل، ائلدار موغانلینین شخصی آرشیویندن دیر و ایشیق سایتی واسطهسی ایله یاییلیر.
اوستاد بهزاد بهزادینین خاطیرهلی شکیللر آلبومی
اوستاد بهزاد بهزادینین خاطیرهلی شکیللر آلبومی اوستاد بهزاد بهزادی ( 9 اسفند 1386 – 2 دی 1306) آذربایجانین اونودولماز اجتماعی- مدنی شخصیتی کیمیگئنیش ضیالی جمعیت حؤرمتینی قازانان و خالقین سعادتی اوغروندا عؤمرونون بؤیوک بیر قیسمینی صرف ائدهن اوستاد بهزاد بهزادی 1306 ینجی ایلین دی آیینین ایکیسینده آستارا شهرینده چوخ حؤرمتلی و ضیالی بیر عائلهده دونیایا […]
خاطرهلی شکیل: “شاعرلر مجلسی”نین یادگارلاری – 21 آذر 1392
اوستاد مظفر درفشی (1303) و اوستادهاشیم ترلان (1302) 21 آذر 1392 – تهران شکیل ایشیق سایتی واسطهسی ایله یاییلیر. آذربایجان ادبیاتی و اینجه صنعتی بارهسینده اولان تاریخی شکیل و سندلرینیزی بیزیملهده پایلاشین: ishiq.net@Gmail.com
اوستاد گنجعلی صباحینین خاطیرهلی شکیللر آلبومی
اوستاد گنجعلي صباحي (1368 – 1285) معاصر گونئيي آذربايجان ادبياتينين نثر قولو، قوجامان يازيچيميز گنجعلي صباحينين آديلا باغليدير. آذربايجان ديلي و ادبياتي اوزره آکادئميک تحصيل آلديغي اوچون، ديل و ادبياتين اينجهليکلريني و بديعي خصوصيتلريني دريندن بيلن، دوغما خالقين معنوياتيني ياخشي تانييان، جمعيتين داخيليندهکي قايدا- قانونلاري اجتماعي و سياسي موباريزهده اؤيرهنن قوجامان اديب، اؤز دؤورو شرايطيني […]
سند: گزارش معاینه جسد استاد حبیب ساهر (مرکز پزشکی قانونی)
نام: حبیب نام پدر: قوام شهرت: ساهر سن: 83 تاریخ معاینه: 24/9/64 محل معاینه: مرکز پزشکی قانونی شماره پروانه دفن: 6722 اعلام فوت(نوع حادثه): حلق آویز محل فوت: ک 18 تاریخ فوت: 24/9/64 شرح معاینه جسد: متعلق به مردی است در حدود هشتاد و دو سال سن که در معاینه ظاهری شیار باریکی در زیر […]
شکیل: استاد فرزانهنین سون گونلری
شکیللر، مظفر سعیدین آرشیویندن دیر و ایشیق سایتی واسطهسی ایله یاییلیر. آذربایجان ادبیاتی و اینجه صنعتی بارهسینده اولان تاریخی شکیل و سندلرینیزی بیزیملهده پایلاشین: ishiq.net@Gmail.com


text:
پاسکال (یازیلیملاما دیلی)
پاسکال یازیلیملاما دیلی (اینگیلیسجه: Pascal) میلادی ۱۹۶۸-۱۹۶۹ ایللرده نیکولاس ویرث طرفیندن یارادیلمیش، ۱۹۷۰-جی ایلده یاییلمیش یازیلیملاما دیلی دیر. بو دیلین آدی فرانسهلی ریاضیاتچی بلز پاسکالین آدیندان آلینمیشدیر. بو دیلین استانداردی میلادی ۱۹۸۳-جو ایلده یازیلمیش و بو استاندارد IEEE-یله ANSI طرفیندن قبول اولونموشدور.[۱]
اؤرنک یازیلیم[دَییشدیر]
سلام دۆنیا! یازیلیمی بو دیله اؤرنک اۆچون:
Program HelloWorld(output);
begin
writeLn('Hello, World!')
end.
قایناقلار[دَییشدیر]
- ↑ بیل کاتامبای. پاسکال یازیلیملاما دیلی (اینگیلیسجه).


text:
تورکیه ده امریکا ماللری مالیه سی آرتیریلدی
قوشیمچه مالیه لر میزانی ایککی قواتگه آرتیریلگن وضعیتده
تورکیه جمهوریتی جمهوررئیسی رجب طیب اردوغان نینگ امضاسی بیلن تطبیق ایتیله باشلنگن قرار دایره سیده برنج, الکولی مشروبات, سگرت, موتر و آرایش موادی داخل ایریم امریکا مال لری نینگ تورکیه گه وارد قیلینیشی بوییچه قوشیمچه مالیه میزانی ایککی قواتگه آرتیریلگن بولدی.
اوشبو قرار تطبیق ایتیله باشله مسدن آلدین امریکا دن حرکت قیلگن مال لر دن ایسه خوددی شوو قوشیمچه مالیه آلینمیدی.
مذکور قرار نینگ تطبیق ایتیله باشلشی آرتیدن بیرگن بیانات لریده جمهوررئیسی اورینباسری فواد اوکتای اوشبو قرار نینگ تورکیه اقتصادی گه عمداً حمله قیلیش گه قرشی جواب دن عبارت ایکن لیگی نی بیلدیردی.
امریکا قوشمه ایالتلری, دنیا تجارت قاعده لری گه اهمیت بیرمسدن تورکیه دن ساتیب آلیاتگن فولاد و المونیم نینگ گمرکی مالیه لری نی ایککی قواتگه آرتیرگن ایدی.


text:
آوروپا لیگاسینین قروپ مرحلهسینین ۴-جو توروندا "وورسکلا" ایله قارشیلاشان "قاراباغ" باکییا قاییدیب.
آخار. آذ خبر وئریر کی، آغدام تمثیلچیسینی گتیرن طیاره بیر قدر اول حیدر علیئو آدینا بین الخالق هاوا لیمانینا ائنیش ائدیب.
قید ائدک کی، پولتاوادا گوجلو دومان اولدوغوندان "قاراباغ"این باکییا قاییتماسی خیلی لنگیییب. اولجه ساعت ۰۳:۳۰-دا پولتاوا هاوا لیمانیندان یولا دوشملی اولان طیارهنین اوچوش ساعتی ۱۲:۰۰-آ دییشدیریلیب. لاکین الوئریشسیز هاوا شرایطی اوچوشو یئنیدن تاخیره سالیب. "قاراباغ" باکی واختی ایله ساعت ۱۵:۰۰-دا آذربایجانا یولا دوشوب.
بئلهلیکله، ساعت ۰۶:۲۰-ده باکیدا اولمالی اولان "قاراباغ" ۱۷:۲۰-ده پایتاختیمیزا چاتیب.
خاتیرلاداق کی، قوربان قوربانووون کومانداسی سفرده ۱:۰ حسابلی قلبه قازانیب.


text:
اوستاد هوشنگ جعفریله مصاحبه
زنگاندا«بایرام» مجلهسینین اوستاد هوشنگ جعفریله مصاحبهسی
1- آقای جعفری، سیز اؤزونوزو «بایرام»آیلیغینین اوخوجولارینا تانیتدیرین لطفاً؟
اوّل «بایرام»ین یازیچیلاریندان چوخلو تشکّرلر ائدیرم. اونلار چوخلو زحمتلر چکیب، «بایرام»ی گؤزل بیر صورتده چیخاردیلار. من «هوشنگ جعفری»سیزه و حورمتلی همشهرلریمه و تورک خالیغینا تانیشام. دئمک اولار کی «آغآتیم» کتابیندا، آقای «بیانی» منیم کئچمیشیمدن یازیبلار. یاخشیدیر اورادا یاشاییشیما باخسینلار. آنجاق دئیه بیلهرم من بو ملّتین کیچیک خادمی و شاعرییم.
2- ناواختدان شعره باشلادیز؟ اوّلین شعریز هانسی شعردیر؟
ائله اوشاق ایکن شعره و هنره ماراقلیدیم، آمما جدّی صورتده یازمازدیم. حایات یولداشیم بیر اوغوم بیرلیکده تصادُفدا اؤلندن سونرا، نقّاشی بومونو دردیمی دئمهگه کیچیک گؤردوم. شعره اوز گتیردیم و «سفرچیلر» شعرینی کی رحمتلیک «منوچهر نورآذر»ایله اوستاد «شهریار»ین حضورونا چاتیب اوخودوم و چوخ تشویق اولدوم و شعری داهادا جدّی صورتده باشلادیم. 1369 ایلینین زلزلهسی طاریمدا و منجیل و رودباردا اولدو و منیم عزیز هموطنلریمین دردلرینی بؤلمهگه طاریما گئتدیم و زلزله شعرینی اوخویوب، ائل شاعیری تانیندیم. اوندان سورا، دای آدیم دیللره دوشدو. دقیقاً یادیمدا دگیل اوّلین شعریم هانسی ایدی.
3- نییه تورکو دیلینده شعر یازدیز؟
چوخ آچیق و آیدین بیر مسأله دیر. بیز تورکوک و آنامیز بیزه تورکو لایلای چالیب، من بئله فیکیرلهشیرم کی کیمسه آناسین اورکدن سئوسه، اونون دیلین اونوتماز، اگر آنا دیلی یاواش-یاواش یاددان چیخسا، تورکلرین هویتلریی آیاق آلتیندا ازیلهجکدیر. اونو قوروماغا واجب دیر بوتون تورک یازیچیلاری و شاعیرلری اؤز دیلینده یازیب اوخوسونلار. تورک منیم کیملیگیم دیر، دیلیم اولماسا منده یوخام
4- هانسی شاعیرلرین شعری سیزه تأثیر قویدو؟
دئمک اولار بوتون شاعیرلرین شعرین اوخویارام، آمما «حمیده رئیسزاده»،سحر خانیمین شعرلری منی ماراقلاندیردی و باخیشیمی شعره عوض ائلهدی و شعری یاخشی تانیدیم. قدیملره شهریارین حیدرباباسین، معجز شبستری و فضولینی چوخ اوخویاردیم. من شعرده رسالت گؤرمهسم، دلیلیک گؤرمهسم، فیکیر گؤرمهسم، شعره ماراقلانمارام. ایندیسه گؤرورسوز کی، تورکو شعری آذربایجاندا جداً قدرت تاپیب، خصوصاً زنگاندا.
5- زنجاندا هانسی شاعرلر سیزه تأثیر قویدولار؟
البته دئیه بیللم تورکجه شعری انقلابدان سورا نشریهلرده من باشلامیشام. «پیام زنجان»دا، «امید زنجان»دا. بورانین شاعیرلرینی ده اوخوموشام. من آغ آتیم کتابیلا تورکونو زنگاندا، اوزاق و یاخین کندلرده دیللره سالدیم و باخیشلاری عوض ائلهدیم و سیز یاخشی بیلیرسیز کی آغ آتیمدان سورا چوخلاری بیلدی کی بوردادا یاخچی شعر یازماق اولار.
6- اوّلین کتابیز یعنی «آغآتیم» نئجه یاراندی، نئجه چاپ اولدو؟
بورادا اعتراف ائدیرم کی مهندس م.کریمی منه یاردیم ائتدی کی باشارام سؤزلریمی دئیه بیلم. گئجه منه تاریخدن دانیشیردی، تورک خالقیندان. من ذوق ائلهدیم آغآتیم شعرینی یازدیم. سورا رحمتلیک استاد «اسدالله جمالی» منه چوخلو اثر قویدو و اونون اصراری لا، او کتاب «اقتصاد»چاپخاناسیندا حؤرمتلی دوستوم آقای «حاج مسعود اقتصاد» حضرتلری الیله و کؤمگیله چاپ اولدو و چوخ تئزده یئرینه دوشدو و یاییلدی. خصوصاً طاریمدا و هئچ یادیمدان چیخماز کی طاریمدا منه «زلزله شاعیری» آد قویموشدولار. من طاریمین آدین بوتون دونیادا تانیتدیردیم. چوخلو شبکهلر منه «باکلور شاعیری» دئییردیلر. چون باکلور کندینین حاققیندا یازدیغیم شعر، چوخ دیللره دوشدو.
7- آغآتیم چاپ اولوب، بازاردا پخش اولدو، انعکاس نئجهایدی؟
آغآتیم چاپ اولاندان سونرا، تورک شعری زنگاندا یئرینه دوشدو و بئله دئیه بیلهرم کی ادبی دیلده او قدر بورادا شعر یازیلمامیشدی یا خالق آراسینا گیرمهمیشدی. منی هر کس گؤردو تئز واژهلری سوروشاردی. «آلقیش»، «زیروه»، «دنیز» کلمهلری کی زنگاندا یادلاردان چیخمیشدی، منیم شعرلریمده بیرده باشدان یاشاماغا باشلادی و اوندان سورا گؤرورسوز کی حتّی اطرافلارا دا اثر قویدو و من بونا فخر ائدیرم.
8- او کتابدا هانسی شعری چوخ بَیَندیز؟
آغ آتیمداکی شعرلرین هامیسیندا، هم منه، هم اوخوجولارا تزهلیگ واریدی. چون من سعی ائدیردیم غزلده و یئنی شعرده باخیشلاری دَگیشدیرم. مثلاً گئجهلر، آغآتیم، آغ بولاق، کیمی شعرلر دیللره دوشدو و کتاب چاپدان چیخمامیش، یعنی چاپخانادا ساتیلدی. آغآتیم چیخمامیشدان قورتاردی، آمما تأسفله اونون سونراکی چاپلاری چوخلو چتینلیکلره معروض قالدی!
9- عائیلهنیزین باخیشی شعره، هنره و ادبیّاتا نئجهدیر؟
ائله کی بیلیرسیز، بیزیم عائله هنر و ادب سئور دی. بو ائله عائلهنین باخیشین گؤستهریر، بؤیوک قیزیم «نسیم»، «زن خورشید» لوح و تندیسین آلدی. «صبا» مینیاتوریست و «سولماز»دا نقاشی ده «رئال» ایشلر، «طاهر»دهکی سریاللاردا یا هنری ایشلرده گریمور دور. بونلار اوشاقلیقدان ادبیات و شعر ایله یاشاییبلار و یاشاییرلار دا.
10- ائله بیل اونلاردا سیزین کیمی رمانتیک و عاطفهلی انسانلار دیلار؟
ائلهدیر، منیم حیات یولداشیم منیم اؤزومدنده احساسلیدیر. هر بیر کیچیک اورک یاندیریجی مسألهیه آغلار و اوشاقلار اوندان دا داها چوخ. دئمک اولار بیزیم ائوده یاشاماق فقط شاعیر ایشیدیر.
11- اوستاد، شعری خلوتده یازارسیز، یوخسا جمع ایچینده؟
شعر وار خلوتده یازیلار، شعر وار جمع ایچینده. من هر شعری قوتارا بیلمهسم، گئجهنی خلوت ائدهرم و اونو باشا چاتدیرارام؛ آمما چوخدا اولوب هیئتده خالق آغلاشاردیلار، منده اؤزومده غرق اولاردیم. هئچ بیلمزدیم هیئت ناواخت قورتاردی، اوندا منیمده شعریم قوتاراردی.
12- شعر قالبلریندن هانسی سیزده چوخ ماراق یارادار، غزل، قوشما، گرایلی و... ؟
هامیسی، خصوصیله غزل، آمما بعضی سؤزلر وار کی غزلده دئمک اولماز. اونا گؤره او بیری قالبلرده واختیجا، یئرینده آدامی ماراقلاندیرار، آمما قوشما و غزل منیم اصلی ایشیم دیر. «غزلچی جعفرییم اؤلکهمین آدی سانییام.»
13- دئدیگیمیز قالبلرین هانسی خالقا خوش گلیر؟
هر شعر گؤزل اولا و خالقین دردین دئیه، خالقا خوش گلر. مثلاً «فریاده گلین» شعری جاوانلارین و گنجلرین دیر، «یار آغلادی» شعری عاشقلارین دیر، هابئله «حاجیلار»ظنز شعری عُموم ملّتین دیر، کی گؤرورسوز «حاجیلار» شعری بیر آیدا بوتون ایراندا یاییلدی. بو ایل حاجیلارین بیر دئییردی مکّهده حاجیلار شعرینه قولاق آسیردیق.
14- استاد، سیز چوخ بؤیوک جمعلرده، شعر اوخویورسوز، او جمعلرده نه احساسیز اولار؟
دئمهلییم کی من شعرلریمی بوتون احساسیملا یازارام و بوتون احساسیملا دا اوخویارام. من شعر اوخویاندا بوتون دامارلاریم منه سس وئرر، من شعریمله بیرلهشهرم و خالق ایچینده داغیلاریق. اونا گؤرهده خالق طرفیندن آلقیشلاناریق. اؤزومده گؤردوم خالق منی و شعریمی آلقیشلاییر، منده یئنی بیر احساسا گلهرم، سانکی دونیا منیم اولار. اولوب کی مندن سورا یاریم ساعات چکیب بلکه مجلس اؤزونه گلسین و آیری شاعرده شعر اوخوسونلار.
15- ایندییه کیمی حضور تاپدیغیز جمعلرین هانسی سیزین اوچون خاطیرهلی اولوبدور؟
هامیسی، آمما «اورمو»دا اطّلاعیّه وئرمیشدیلر، زنگانلی «هوشنگ جعفری» گلهجک. بو قدر تورک خالقی استقبالا گلمیشدی کی داها صلاح اولمادی شهره گئدم، منی شهرین ائشیگینده بیر ائوده ساخلادیلار. سورا منه فیلم نشان وئردیلر کی منه ثابت اولدو کی اؤز خالقیم منی سئویر، نئجه کی من اونلاری سئویرم. تبریزده بئله دیر.
16- سیز استانداری کارمندیسیز، او ایشین شاعیرلیگه ارتباطی وارمی؟
هئچ یوخدور. آمما اوّل انقلاب خطّاط یوخ ایدی. نقّاش یوخ و یازیچی یوخ ایدی. منی استاندارییه چاغیردیلار. من جبههلرده خط یازاردیم. استاندارینین خبرلرین یازاردیم. قوناق گلنده پارچا یازاردیم. بئلهلیکله اورادا قالیب استخدام اولدوم. الان فقط ادبیاتا یئتیشیرم. بوتون مدیرلر و استاندارلار منه لطف ائدیبلر. ایندی ده بئله دیر.
17- ادارهده همکارلاریزین ارتباطی سیز ایله نئجهدیر، اونلار بیر مشهور شاعر ایله یولداشلیقدان نه حس ائدیرلر؟
منیم ادارهده همکارلاریم بو قدر منی اورکدن آلقیشلایارلار کی حدسیز و حسابسیز دیر. دئیه بیلهرم کی هئچ شاعر ایندییه قدر منیم تک آلقیشلانماییبدر. من خالق شاعیرییم، او دور خالقیم منی اورکدن سئویر. هامیسی منی بیر قارداش کیمی بلکهده قارداشداندا باش سئویرلر. منیم همکارلاریم اولماسا ایندییه دیقلامیشدیم.
18- طنز شعره نظریز نهدیر؟ سیزین طنز شعرلریزده وار؟
طنز شعری دئمهگه چوخلو یئر وار. من شوخ طبع آدامام. سؤزومو شوخلوق ایله دئیهرم. عصبانی اولمام، ساللام طنزه سؤزومو دئیهرم؛ اونا گؤره، ظنز شعریم چوخ دور. مثلاً حاجیلار، شورالار، فرماندار و...
19- آقای احمد صادقینین طنز شعرلرینه نظریز؟
آقای صادقی منیم اَن یاخشی دوستلاریمداندیر. اونون طنزده بیر خاصّ باخیشی وار. دئیه بیلهرم کی ایراندا من بوتون شهرلری گزیب و دعوت اولموشام، چوخلودا شعرلر ائشیتمیشم؛ آمما آقای صادقینین دیلی و سبکی آیری بیر دیل دیر و واقعاً گؤزل دیر.
20- آغآتیمدان سونرا چاپ اولان کتابلاریزدان صحبت آپارین؟
البتّه «گونش»ده چیخدی و «آغآتیم و گونش»ده باشدان ایکیسی بیر یئرده ده چاپ اولدو. آمما او قدر سانسور اولوب کی قورخورام چاپ اولدوقجا سانسور اولا و آخیردا فقط جلدی قالا. بیلمیرم نییه اؤزلری قویور چاپ اولور؛ سونرا کی چاپدا اونو قئیچیلهییرلر، من کی باشا دوشمورم.
21- سیز اؤزونوز چوخ دئییبسیز، سیزی زنگاندان ائشیگه چوخ تانییب و استقبال ائدیرلر، بو بارهده دانیشین؟
بونو من دئمیرم، سیز «گوگل»سایتینا بیر باخین، آدیمی سئرچ ائدین گؤرون منی دفعهلرله خارجهدن، ترکیّه، آلمان، سوئد، باکی، بورسا، استکهلم، بورجالی، گرجستان و چوخلو یئرلر دعوت ائدیب، تأسف له گئده بیلمهمیشم. آمما اوستاد حسن کاناکایا گلمیشدی زنگانا دئییردی، بیز دانشگاهلاردا سنین شعرلرین اؤیرنجیلره اوخویوب و سیزی تانیتدیراریق و زنگانی بیز سنله تانیمیشیق. زنگان منیم قولاغیما دگمهمیشدی. دکتر علی قفقازیالی «ایران جغرافیاسینین تورکلری» کیتابینی منیم شعریمله باشلاییب.
22- زنگانین انجمنلریندن و شعر آخشاملاریندان راضیسیز؟
زنگاندا آلتی ایلدن چوخدور، شعر آخشامی قورولمور. آقای سهندی جنابلاری گلندن سونرا بیری قورولدو کی دئمک اولار پیس دگیلدی؛ آمما نه قدیمکیلر کیمی. کئچمیش مدیرکللار بئله ضربه وورردولار کی یازیق آقای سهندی نئچه ایل چکر ارشادین قدّین دوزلتسین. تأسفله دئیه بیلهرم کی:
«سوسوبدور دیللری شاعیرلرین دونوب شعری
هُنر شهید اولالی، شعرین الامان چاغیدیر»
23- بیر زامان «ایشیق انجمنی» واریدی، اوندا شعرین وضعیّتی نئجهایدی؟
او «ایشیق» ائله ایشیق سالیب کی هئچ واخت سؤنمز. ایشیقدان گؤزل شعر یازانلار و نثر یازانلاریمیز چیخدی، دئمک زنگانین فرهنگی و دیلی یاخین زاماندا ایشیغا مدیون دور. اوندا شعر اؤز جایگاهیندا تاپدی. ایندی شاعر هئچ یئر تاپمیر شعرین اوخوسون. سؤزلر اورکلرده قالیب، کؤزهریر. هر نه زنگان آدی دیللره دوشوبدور، ایشیقدان دوشوبدور.
24- ایشیقدان سونرا نئجه اولدو؟
شعریمیز چتینلیگه قالدی. بیرده ایشیق یارانماسا یاخچی شاعر گؤره بیلمهریک. شاعیرلریمیز اورکلرینده هرهسی بیر ایشیق یاراتمالیدیلار. بیر ایشیقدان مین ایشیق.
25- بالاخره «ایشیق» زنگانین شعرینده مثبت تأثیر قویدو یا یوخ؟
نئجه کی باشدا دئدیم، اصلاً ایشیق تأثیرین بئله قویدوکی الاندا ایشیقچیلار اؤلکهلره ایشیق سالیبلار. زنگانین شاعیرلری چوخ قاباقدادیلار. گلهجکلری اَن گؤزل گونلر گؤرهجک.
26- «اشراق انجمنی» نئجه؟
واللاه من چون گئتمهمیشم، بیلمیرم؛ آماا بونو بیلیرم کی اورادا دا گؤزل و اوستون شاعیرلر وار.
27- شعریمیزین رابطهسی موسیقیله نئجه اولمالیدیر؟
شعر و موسیقی بیر- بیرینه باغلیدیر؛ اصولاً شعر موسیقیدیر و موسیقی شعردیر. هر شعر کی اورکلره یول تاپیر حتمن موسیقیله باغلی دیر.
28- آشیق موسیقیسین، یوخسا موغام، یوخسا پاپ موسیقیسین سئویرسیز؟
هر موسیقی کی اورَگیمه اوتورار، سئوهرم. آشیق، موغام. موغام منی بیر آیری حالا آپارار، ائله آشیق موسیقیسیده. بیر قابل آشیق«یانیق کرمی» چالاندا باخین گؤرون آدام نئجه دلی اولور و اورکدن کرم کیمی یانیر.
29- هانسی بیزیم شعریمیزه چوخ یاردیم یئتیره بیلر؟
البته کی هامیسی، آمما آشیق و موغام بیزیمکیدیر و هر ایکیسیده شعریمیزه یاردیم اولا بیلر.
30- سیزین شعرلریزی ایندییه کیمی آهنگ دوزلدیب، موسیقیله بیرلیکده اوخویوبلار؟
چوخ اولوبدور، اشراق شبکهسینده هر گئجه «آیجالانیر» موسیقیسی منیم دیر. دورنالار سریالیندا، سارای سریالیندا و هابئله دئیه بیلهرم کی باکیدا 30دان چوخ شعریم موسیقیله سسلهنیبدیر. یار کوچهسی، قیزیل اؤزندهکی مقام گتیردی. بیرلیکده بوتون شبکهلرده ملّی سرود کیمی اولموشدو.
31- تبریزده چیخان «آغآتیم و گونش»ده چوخ املا غلطلری وار، نیه؟ سیزین شعرلریزه چوخ علاقهلی آداملار وار، آمما کتابیزدا غلط اولاندا، بیر آز غملی اولورلار آخی؟
عائلهوده بیر مسئله اوز وئرمیشدی، اونا گؤره من گئده بیلمهدیم، تأسفله اونلاردا دقّت ائتمهمیشدیلر، من چوخ مکدر اولدوم. هم شعرلری غلط چاپ ائدیبلر، همده کی شعرلردن سانسور اولوبدور. واقعاً اوخوجولاردان شرمنده اولموشام. اومید ائدیرم گلن چاپلاردا حتمن بو یالنیشی و نقصی اؤدهیم.
32- یئنی کتاب چیخاردیرسیز یا یوخ؟ آدی نه دیر؟
بله، «سولماز» چاپا حاضردیر و «گلهجک بیزیمدیر». آمما تأسفله منیم شعرلریمه بیر آز ننهلیک گؤزو ایله باخیلیر.
33- شاعیرلیکدن راضیسیز؟
نیه راضی اولماییم. من قلبلره یاشاییرام. و بو چوخ- چوخ بؤیوک بیر افتخاردیر. هر شهره گئدهرم، حؤرمت گؤرهرم، آللاه هامیسن ساخلاسین. من اونلارین آیاغینین تورپاغییام. منیم هر نهییم وار بو جاوانلاردان و بو ملّتدن دیر. آللاه اونلاری ائلیمیزه و دیلیمیزه چوخ گؤرمهسین.
تاریخ : سه شنبه سوم اردیبهشت ۱۳۹۲ قایناق:یئکن اؤلکه سی


text:
چوخلارین گومان گؤتورور
افروز خانیم
دئیهم کی بعضیلری ائیله بیل زامان گؤتورور
و اؤز باشیندان ائله چوخلارین گومان گؤتورور
من اول یَلَم گده «روستم بیر پهلوانیدی»
بئله- بئله بو سایاق باشلارین دومان گؤتورور
سئحیر یازیر ائله بیل کی ائله توتور اؤزونو
کانَّهو ایکی سؤزجوکچهسین «شامان» گؤتورور
رقیبه اؤیله توتور تیر و ترکش و توپونو
قلم کی یوخ، ائله بیل اللره کامان گؤتورور
اؤزون نوبئل لره لاییق سانیر گده بعضی
و لیک چؤرتگهیه سالسان سؤزون سامان گؤتورور
و اولمور آللاها بنده دوننکی جورما- جوجوق
ادیبلیگین داواسی بعضیسین یامان گؤتورور
تؤکولدو ات، اریدی یاغ سوموکلره یئریدی
سانال الینده بو «افروز» داها آمان گؤتورور


text:
یئنه ده آنا دیلی
قاجار زامانی تورک دیلینه گؤره چوخلو اؤیرنجی کیتابلاری (آموزشی کیتابلار) یازیلیبدیر. بونلاری ایندی بازاردا گئنیشجه یاییملانمیش خودآموز کیتابلاری ایله قییاسلاماق اولار.
یوز صحیفهیه یاخین بو کیتابلار، نئچه قیراماتیک نؤکته، آتالار سؤزو و آنا کلمهلری آچیقلاییبلار. بعضیلری ایسه نصاب الصبیان شکیلینده و موزون اولاراق قلمه آلینیبدیر. بو کیتابلارین آماجی تورکجهنی فارسلارا اؤیرتمک ایمیش. او زامانلار ایرانین بیر چوخلو شهرلرینده یاشاماغا و حتی دربارا و اونا عایید قوروملارا یاخینلاشماغا تورک دیلی گرکلی ساییلیرمیش.
*
و آلتمیش نئچه ایل قاجاردان سونرا، اوتوز ایکی ایل قاباق منیم آتام تورک دیللی کندیمیزده اوتوروب او کیتابلارین شیوهسی ایله منی فارسجا ایله تانیش ائتمک ایسته ییردی، اوخولا گئتسم اورادا آز چتینلیک چکیم دئیه.
آلتمیش ایل عرضینده مودئرن اؤیرتیم سیستمیندن دیلیمیزی داشلاماقلا کؤهنه کنده یئنی رسم (سنت، گلهنک) گلمیشدی.
-
- 17/02/18


text:
سیوداد رئال اوستانی
سیوداد رئال اوستانی (اینگیلیسجه: Province of Ciudad Real) ایسپانیادا یئر آلان بیر اوستان دیر. و ۱۹۸۱۳ کیلومتر موربّع ساحهسی وار. ان سوْن نفوس ساییمی اساسیندا ۵۰۶۸۶۴ نفر دیر.
ایچیندهکیلر
گؤرونتولر[دَییشدیر]
بیرده باخ[دَییشدیر]
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Province of Ciudad Real»، مقالهسیندن گؤتورولوبدور. (۱۲ آقوست ۲۰۱۷ تاریخینده یوْخلانیلیبدیر).
ائشیک باغلانتیلار[دَییشدیر]
قارداش پروژهلرده سیوداد رئال اوستانی گؤره داها آرتیق بیلگیلر تاپابیلرسینیز.


text:
قیرقیزیستاندا ائتنو شهر آچیلدی
۵۰۰دن آرتیق گلهنکسل چادیرین قورولدوغو ائتنو شهرین آچیلیشی اولدو
قیرقیزیستان پرزیدنتی سوورونبای جنبکووون حمایهسینده دونن باشلایان ۳.جو دونیا کؤچری اویونلاری حاضرلیقلاری چرچیوهسینده قورولان ائتنو شهر آچیلدی.
قیرقیزیستان کیرچین یایلاغیندا، ۳.جو دونیا کؤچری اویونلاری اوچون ۵۰۰دن آرتیق گلهنکسل چادیرین قورولدوغو ائتنو شهرین آچیلیشی اولدو.
تورکیه رادیو تلویزیون قورومو (ترت) و آنادولو آژانسینین دا مئدیا اورتاغی اولدوغو ۳.جو دونیا کؤچری اویونلارینین بیر آیاغی اولان ائتنو شهری قیرقیزیستان پرزیدنتی سوورونبای جنبکوو آچدی.
آچیلیشدا، صنعتچیلر و اؤیرنجیلردن اولوشان گئنیش قاتیلیملی اویونچو اکیبی، "کؤچریلرین قیزیل چاغی" آدلی تاتر اویونو، قیرقیزلارین تاریخینی و کؤچری حیاتینداکی عنعنهلرینی نوماییش ائتدیردی.
پرزیدنت جنبکوو، اویونلارین یوکسک سویهده گئچیریلمهسینه وئردیگی دستهیه گؤره خالقینا و تشکیلاتچیلارا تشکر ائتدی.
سوورونبای جنبکوو، هر ایکی ایلده بیر گئچیریلهن ۳.جو دونیا کؤچری اویونلارینین آچیلیشینی، تورک اؤلکهلرین لیدئرلریندن اولان پرزیدنت رجب طیب اردوغان و قازاقیستان پرزیدنتی نورسلطان نظربایئو، ماجاریستان باشباخانی ویکتور اوربان، روسیایا باغلی تاتاریستان جمهوریتی پرزیدنتی رستم مینیخانووون قاتیلیمی ایله ائتدیکلرینی دئدی.
جنبکوو، کؤچری مدنیتینین فلسفهسینین اینکیشاف ائتدیریلمهسی اوچون اویونلارین دؤردونجوسونون تورکیهده گئچیریلمهسی اوچون پرزیدنت رجب طیب اردوغانین دستگینی آلدیقلارینی بیلدیردی.
جنبکوو، تورکیه خالقینا و اردوغانا دستکلریندن اؤترو تشکر ائتدی.


text:
بیر تۆرک آمریکانینگ اینگ یاش سیاساتچیسی
۱۹ یاشیندا سایلاودا ینگیش قازاندی
آمریکانینگ کانکتیکت ایالتینده نیوهاون دا دموکرات پارتیاسی نینگ ۳-نجی دالاشگأری بۇلان ۱۹ یاشینداقی حاجی بی چاتالباش اۇغلی شأهِر مجلیسینه گیرمه گی باشاردی.
آمریکانینگ تاریحیندا اینگ یاش شأهِر مجلیسی آغضاسی بۇلان چاتالباش اۇغلی، شۇل بیر واغتد ادا یاله بیلیم یوردوندا سیاسان بیلیمی پوداغیندا اۇقایار.
چاتالباش اۇغلی سایلاودان اؤنگ اولی بیر کمپین باشلادیپ قاپی قاپی، دۆکأن دۆکأن آیلانیپ نیوهاون یاشاییجیلاریندان سس ایسلأپدی.
نیوهیون ینگ شأهِر حأکیمی تونی هارپ ینگ ده قۇلداوینی آلان حاجی بی چاتالباش اۇغلی، سایلاودان سۇنگرا "تۆرک آمریکان حالقینا و نیو هاون حالقینا برن قۇلداولاری سبأپلی مینتدارلیق بیلدیریأرین" دیدی.
چاتالباش اوغلونا دینگه ۱۹ یاشیندا آمریکانینگ اینگ یاش سیاساتچی بۇلماغینگ نأحیللی بیر زات بۇلاندیغی سۇرالاندا
"تۆرک بۇلماق مانگا تاپاووتلی گؤرۆنِنیم اۆچین پیدا بردی" دییپ بِلله دی.


text:
کارن پیرس: "جمهور باشقانی اردوغانین فیکیرلرینه تامامیله قوشولوروق"
کارن پیرس تورکیه پرزیدنتی رجب طیب اردوغانین وال استریت ژورنال قزئتینده درج اولونان ادلیب ایله باغلی مقالهسینه ایستیناد ائدهرک: "پرزیدنت اردوغانین فیکیرلرینه تامامیله قوشولوروق" دئدی.
اینگیلترهنین بمت-دکی دایمی نمایندهسی کارن پیرس تورکیه پرزیدنتی رجب طیب اردوغانین وال استریت ژورنال قزئتینده درج اولونان ادلیب ایله باغلی مقالهسینه ایستیناد ائدهرک: "پرزیدنت اردوغانین فیکیرلرینه تامامیله قوشولوروق" دئدی.
بیرلشمیش میللتلر تشکیلاتینین تهلوکهسیزلیک شوراسی روسیانین تشببوسو ایله تورکیه پرزیدنتی رجب طیب اردوغان، روسیانین دؤولت باشچیسی ولادیمیر پوتین و ایران پرزیدنتی حسن روحانینین تهراندا کئچیردیکلری اوچ طرفلی ذیروه گؤروشونون نتیجهلرینی و ادلیبدکی پروسئسلری موذاکیره ائتمک اوچون توپلانتی کئچیردی.
اینگیلترهنین بمت-دکی دایمی نمایندهسی کارن پیرس توپلانتیدا چیخیش ائدهرک بونلاری سؤیلهدی: "اسد رژیمینین و روسیانین ادلیبه هوجوم ائتمهسی، یا دا تورکیهنین تروریست لری آییرد ائدهرک، اونلارلا موباریزه ائتمهسی آراسیندا سئچیم ائتمهلیگیک. تورکیهنین ادلیب اوچون بیر پلانی وار، موخالیفلر تروریست لر ایله موباریزه ائدرکن رژیم اونلارا هوجوم ائتمهیهجک. شورا بونو موذاکیره ائتمهلیدیر".
کارن پیرس پرزیدنت اردوغانین " وال استریت ژورنال قزئتینده درج اولونان ادلیب ایله باغلی مقالهسینه ایستیناد ائدهرک: "پرزیدنت اردوغانین فیکیرلرینه تامامیله قوشولوروق" ایفادهسینی ایشلتدی.
امریکانین بمت-دکی دایمی نمایندهسی نیکی هیلی ده روسیا و اسد رژیمینین ادلیبه هوجوملاریندا چللک بومبالاری و راکتلردن ایستیفاده ائدیلدیگینی، خستهخانالارین هدفه آلیندیغینی بیلدیردی.
هیلی بونلاری قئید ائتدی: "روسیا و ایران سوریه-ده یاپیجی آکتیورلار کیمی اعتبارلارینی نوماییش ائتدیرمک اوچون هر نوع ایمکانا مالیک ایدیلر، اما بو ایمکانلارا نه اولدو؟ اؤزلرینین چاتیشمازلیک زونالاری راضیلاشمالارینی گولونج و سیستماتیک اولاراق پوزدولار. ادلیبه هر هانسی بیر هوجوم گرگینلیگی آرتیراجاق. اسد، روسیا و ایران بو یوللا داوام ائتسهلر، نتیجهلری دهشتلی اولار. آستانا دانیشیقلاری اوغورسوز اولدو، زوراکیلیغی دایاندیرا، سیاسی پروسئسی دستکلهیه بیلمهدی" دئیه دانیشدی.
فرانسانین بمت-دکی دایمی نمایندهسی فرانسوا دلاتره ده سوریه-ده کی بحرانا سیاسی حل تاپیلمادان اؤلکهنین برپاسینا دستک وئرمهیهجکلرینی بیلدیردی.


text:
تورک دیش پولیتیکاسینا باخیشلار (33)
۲۶.جی ایلینده تورکیه - قازاقیستان ایلیشکیلری
۲۰۱۸ اعتباریله تورکیه ایله قازاقیستان آراسیندا دیپلوماتیک ایلیشکیلر ۲۶.جی ایلینه گیردی. بیز ده بو هفته پروگرامیمیزدا تورکیه-قازاقیستان ایلیشکیلرینی تحلیل ائدجییک.
آتاتورک اونیورسیتهسی اولوسلارآراسی ایلیشکیلر بؤلومو خوجاسی دکتر جمیل دوغاچ ایپکین قونو ایله باغلی دگرلندیرمهسینی سونوروق.
...
۲۰۱۸ ایلی قازاقیستان ایله تورکیه آراسیندا دیپلوماتیک ایلیشکیلرین یارانماسینین ۲۶.جی ایلینه تقابل ائدیر. معلوم اولدوغو کیمی، ۲ مارس ۱۹۹۲ده قازاقیستان جمهوریتی مستقیللیگینی اعلان ائتدی. یالنیز دقیقهلر سونرا تورکیه جمهوریتی، قازاقیستانین مستقیللیگینی تانییان ایلک اؤلکه اولدو. مستقیللیگینی الده ائدندن سونرا قازاقیستان ایله تورکیه آراسیندا ایمضالانان چوخ ساییدا آندلاشما و پروتوکوللا مختلیف ساحهلرده ایلیشکیلر و امکداشلیغین اساسلاری تشکیل اولوندو. تورکیه ایله قازاقیستان آراسینداکی سیاسی ایلیشکیلرین چاتدیغی سویه ایله ائش زامانلی اولاراق قازاقیستان، تورکیهنین آوراسیاداکی ان اؤنملی سیاسی و اقتصادی اورتاقلاریندان بیری حالینا گلدی. قازاقیستان-تورکیه ایلیشکیلرینده اؤزللیکله سون دؤورلرده حرکتلیلیک گؤزه دییر. بو دورومدا قازاقیستانین خاریجی سیاستینده داها فعال اولماسینین و بیرلشمیش میلتلر امنیت شوراسی موقتی عضولویو کیمی اوزرینه گؤتوردویو اؤنملی وظیفهلرین ده رولو وار.
باش مرکزی ایستانبولدا اولان تورک شوراسی، باش مرکزی آذربایجاندا اولان تورک اؤلکهلر پارلامنتر قورولو، باش مرکزی قازاقیستاندا اولان اولوسلارآراسی تورک آکادمیسی و باش مرکزی تورکیهده اولان تورکسوی کیمی اولوسلارآراسی تشکیلاتلار مدنی و سیاسی ساحهده عضو اؤلکهلر آراسینداکی ایلیشکیلری قورومسال بیر چرچیوهده مؤحکملندیریر. قازاقیستان و تورکیه ایلیشکیلری اقتصادی بعدلارینین یانی سیرا بو قوروملارین فعالیتلرینی ده احاطه ائدیر. ایکی اؤلکه آراسینداکی ایلیشکیلرین گلهجک دؤورلرده تحصیل ساحهسینده ده آرتماسینی گؤزلییرم. اؤزللیکله تورکیه-قازاقیستان احمد یسوی اونیوئرسیتهسینین آلماتی و آستانا شهرلرینده ده شهرجیک آچماسی و بوراداکی کیفیتلی اؤیرنجیلری ده ترکیبینه قاتماسی فایدالی اولاجاقدیر.
تورکیه جمهوریتی یانیندا قازاقیستان پرزیدنتی نورسولطان نظربایئوین بؤیوک اهمیتی وار. تورکیه؛ تورک دؤولتلرینین امکداشلیغینی تامین ائتمک یولوندا صرف ائتدیگی آشیری ایشلری تقدیر ائدرک؛ نورسولطان نظربایئوی هر زامان "تورک دونیاسینین آغساققالی"، "تورک دونیاسینین بیلگه لیدئری" کیمی تانیمالارلا آنیر. آنکارادا نظربایئوین بیر هیکلی ده وار. بو، "تورک دونیاسینین آغساققالی"نا تورک خالقینین گؤستردیگی سایغینین ملموس بیر گؤستریجیسی.
تورکیه ایله قازاقیستانین کؤرهسل و بؤلگهسل پروبلئملرله باغلی هدفلری اورتاقدیر. اولوسلارآراسی قوروملار چرچیوهسینده یاناشیملاری عینیدیر. ایکی اؤلکه آراسیندا ایستاتوس، نظربایئوین ۲۰۰۹دا تورکیه سفری زامانی ایمضالانان استراتژیک اورتاقلیق آندلاشماسییلا تصدیق اولوندو. بئلهلیکله، ایکی اؤلکه آراسیندا ایلیشکیلر قارداشلیق ایله بیرلیکده "استراتژیک اورتاقلیق" سویهسینه چیخدی.
آوراسیا جغرافیاسینداکی مؤوقعیتی قازاقیستانی دوغو و باتی آراسیندا طبیعی بیر قورو کؤرپوسو حالینا گتیریر. ۲۶ ایلده قازاقیستاندا، آدام باشینا دوشن میللی گلیر ۷۰۰دن ۱۴.۰۰۰ دلار سویهلرینه گلدی. اراضیسینده ۱۲۲۵ نؤوع مینئرال و ۴۹۳ معدن یاتاغینی اولان قازاقیستان طبیعی گاز رزرولری ایله ایلک ۱۲ اؤلکه آراسیندا، نفت رزرولری ایله ایلک ۱۳ اؤلکه آراسیندا.
قازاقیستان و تورکیه آراسیندا قوتلی بیر حربی ایلیشکی و ساوونما تکنولوژیلری ساحهسینده امکداشلیق وار. تورکیه، قازاقیستان سلاحلی قوهلرینه سوبای کادری یئتیشدیرمک ایشینده بؤیوک کؤمک ائدیر. تورکیهنین ساوونما صنایعی ساحهسینده اؤنده گلن شیرکتلری قازاقیستانین ساوونما صنایعی تاسیسینی اینکیشاف ائتدیرمک اوچون چالیشیر. بیر نئچه ایل اول "قازاقیستان-آسئلسان" شیرکتینین آچیلیشی دا حربی ساحهده آتیلمیش اؤنملی بیر آددیم.
تورکیه ایله قازاقیستان آراسیندا بیر نئچه میلیون دلارلا باشلایان تیجارت ایلیشکیلری بو گون ۴ میلیارد دلار سویهسینه چاتدی. طبیعی کی، بو یئترلی دئییل. ۱۰ میلیارد دلارا چیخماق، ایکی اؤلکهنین ایلک هدفی. بو هدفین اؤنوندهکی ان بؤیوک مانعلردن بیری، قازاقیستان و تورکیه آراسیندا لجستیک باخیمدان بیرباشا باغلانتی یولو اولماماسی. بو پروبلئمین اؤستهسیندن گلمک اوچون پلانلاشدیریلان آلتئرناتیو یول و فیکیرلر حیاتا گئچیریلدیکده تیجارت ایلیشکیلری داها دا اینکیشاف ائدجک.
نتیجه اولاراق قازاقیستان و تورکیه ایکی آیری دؤولت آنجاق تک میلتدیر. بو نقطهده رجب طیب اردوغان و نورسولطان نظربایئو ایکی اؤلکه و تورک دونیاسی اوچون بؤیوک شانسدیر. هم اردوغانین، هم ده نظربایئوین خالقین ایچیندن گلن و خالقین یاشادیغی چتینلیکلری تجروبه ائدن گئچمیشی، بؤیوک اؤلچوده تورک دونیاسینین احتیاجلارینی و ایستکلرینی دوغرو یوروملامالاریندا و ائتکیلی چؤزوملر گتیرمهلرینده تأثیرلی اولور.
تورکیه و قازاقیستان آراسینداکی دوستلوق، گوجونو اورتاق تاریخی و مدنی باغلاردان آلیر. ۲۶ ایل، مینلرجه ایللیک تورک تاریخینی دوشوننده گؤز قیرپیمیندا کئچهجک بیر مدت. آنجاق هر ایکی اؤلکه ده بو ۲۶ ایله بؤیوک اوغورلار سیغیشدیردی. قارشیلیقلی چیحخار و سایغی اساسیندا ایکی اؤلکه ایلیشکیلری قارشیداکی دؤورده داها دا گوجلنهجکدیر.
...
آتاتورک اونیورسیتهسی اولوسلارآراسی ایلیشکیلر بؤلومو خوجاسی دکتر جمیل دوغاچ ایپکین قونو ایله باغلی دگرلندیرمهسینی سوندوق.


text:
یازار : اورمولو
+0 بَیَن
ماللانصرالدینی اوُزاق کندلرین بیرینه قوْناق چاغیرمیشدیلار. اوْردا ماللا دؤرهنی خام گؤروب، باشلادی اؤزونو یئکهتمگه: «من جوان اوْلان زامان، شهرین مال مئیدانینا گۆجلو-هئیکللی بیر آت گتیرمیشدیلر. بوُ آتا کیمسه یاخینلاشا بیلمهییردی. هامی قوْرخا-قورخا قیراقدا دوُروب آتا باخیردی. من وضعی گؤروب گۆلمَگیم توُتدو. ال قوْلومو چیرمالاییب مئیدانا گیردیم...» ماللا سؤزونون بوُراسینا یئتیرنده، جوانلیق یوْلداشلاریندان ایکیسی قوْناق ائوینه گیردیلر. ماللا اوْنلاری گؤرَرکن، جریانی بئله قوُرتاردی: ...آنجاق آتی یاخیندان گؤرنده من ده گۆجونو بیلیب واز گئچدیم!»
[ ]


text:
دده قورقود کیتابی تورک خالقینین فولکلور و ادبیات دونیاسیندا ، گؤزل و آرادان گتمیین اثرلرین بیریندن ساییلیر. دده قورقود ناغیل لاری نئچه عصیرلر بوندان قاباق بو گؤنکو آذربایجان آدلانان یئره گلیب و حماسهلر و قهرمانلیقلار یارادان بیر کؤچری ائللرین ناغیلیدیر.
بو کیتابدا تورکلرین آیری فولکلوراثرلری کیمی نظم ونثر(سوی-بوی)حالیندا یازیلیب. اورادا ۲۰۰۰ بیت شعر گلیب دیر کی کیتابین یوزدن اوتوزودور(۳۰% ). بو شعرلر چوخلو عاشیقلارین سازیلا خالقا اوخونورموش. بو گؤن الیمیزده اولان اثرده ایسلامی باخیشلا یازیلان اؤن سؤز و یا باشقا حیصهلرده بونا اوخشار مطلبلر اولسادا، اونون ایسلامدان اؤنجه یازیلماسی شکسیزدیر. نئچه آراشدیریجیلارین نظرینه گؤره(بارتولد، علی بیگزاده،جفری لویس و…) بو ناغیللار ایسلامدان اؤنجه یازیلیب و سونر اونو دییشدیریبلر. میرعلی سیدسلامت بو بارهده بئله یازیر: « اونون یازیلماسینین دؤزگؤن تاریخی بللی اولماییب اما بیر سیرا اونو میلادین ۱۰ – جو و ۱۱ – جی عصیرلرینه و بیر سیرا اونو ۷ – جی و ۸ – جی عصیرلره نیسبت وریبلر و احتمالی وارکی تاریخی فاصیله سی داهادا اوزاق اولموش اولا ». سید سلامت جنابلارینین آراشدیرماسینا گؤره اوغوز قبیلهلرینین آذربایجانا گلمهسیندن قاباق بو ناغیللار دؤزلمیشدیر و جفری لویسون نظرینه گؤره «اوغوز» سؤزجؤگؤ قبیله وائل معناسیندادیر و تورک کلمه سینین اونا آرتماسیندان «تورک قبیله سینی» آنلامینی دویوروق.
دئمهلیدیرکی اوغوز ایکی معنادا ایشلنیر: ائل و طایفا معناسیندا و یا ایستعاری معنادا باشقا بیر شخصیتی اینسانین نظرینه گتیریر. اوغوز ایستعاری معنادا قدیم ناغیللارین کؤکؤنه قاییدیر. بئلهلیکله دده قورقود ناغیل لاری اسکی دؤورهلره قاییدیر. سید سلامتین یازیسینا گؤره «ناغیل دا نئچه تانیش آدلارلا قارشیلاشیریق کی ۶ – جی عصیردن سونرا آذربایجانا گلیبلر، بئلنجی بیر آدلار سونرادان کیتابا ایضافه لنیب. اصیل آدلار بعضی قایناقلاردا واردیر. اؤرنک اوچون بوغاج کلمه سی «بوغا=اینک»(۲). چوخلاری دده قورقود کیتابیندا اوغوزون ایستعاری معناسینا موعتقید دیلر، بو عقیدهیه گؤره اوغوز، اسکی ائل آنلامیندا دئیل.آرتیرمالییق تاریخی بیر حادثه یا وضعیته مربوط اولان آدلاری او حادثهدن قاباق بیر شیه نیسبت وئرمک اولماز. بو فرضیهلر له سید سلامت جنابلاری بئله یازیر « دده قورقود کیتابینین ناغیللاری اوغوز ائلینین آذربایجانا گلمک زامانیندان اونجه باش وئریبدیر»(۳).
بو بارهده دوکتور فرزانه بئله یازیر: «دده قورقود کیمی بیر اثرلر کی فولکلوریک جنبه لری فردی یاراتماسیندان باشدیر، او اثرلری یاراتماق بیر سؤزدؤر و یازیلماق تاریخی بیر سؤز. ها بئله هر جوره فولکلوریک اثر یارانمادان سونرا سینهدن سینهیه مونتقل اولور و زامان گئچدیکجه بیر نئچه دوورهدن سونرا عوض اولور و مومکون دور سونرا یازیلا. بو سایاقینان دده قورقود ناغیللارینین تاریخی اونون یارانماق زمانینین تاریخین گؤسترمیر. سید سلامت جنابلاری بئله یازیر « بو ناغیل لاردا بیر سیرا اصلی شئیلرین اولماقی، مثلا قالین کمانلار، تپه گؤزون آدام یئمگی و اونون یومورتادا(پیله پروانه) دونیایا گلمه سی، دمیرین اولمامازلیغی و آغاج نیزهلر و… بیزی بونا یئتیریر کی خاص بیر دؤورهدن دانیشاق، میثال اوچون : ساخسیچیلیق دوروندن اؤنجه یا اونلا چاغداش عصیر».(۴) چوخلو ناغیل یازانلار اؤز ناغیللارینین شخصییتلرینی یاراتماقدا دده قورقود کیتابیندان فایدالانیبلار. یونانلی بؤیوک حماسهیازان هومر «اودیسه»ده، بیر گؤزلو دئوی تپه گؤزه باخارکن یارالدیر، یا فردوسینین شاهنامهسینده ضحاک دا تپه گؤز تک آدام مغزی و اتی یییر، ها بئله « آشیل »ین یونان ناغیللاریندا و «ایسفندیار»ین شاهنامهده دمیر بدنلیگی تپه گؤزون خیصلتلریندن دیر.
بورادا چوخلاری بئله ایراد توتورلار: نییه دییریک هومر و آیریلاری دده قورقوددان تقلید ائلییبلر و دده قورقودو یازان اونلاردان تقلید ائله مییبدیر؟ جاواب بئله اولا بیلر: هانسی یازان؟دئدیک کی دده قورقودسینهدن سینهیه گئچیب گلیب و بیر نفر اونو اوتوروب یازمییب، بلکه تورک ائللرینین ناغیلیدیر.
سید سلامت جنابلاری آوروپالی آراشدیریجیلارین نظرینه گؤره بئله یازیر: « دده قورقود ناغیللارینین هومر ناغیللاریندن تقلید اولونماسینی ثابیت ائلمک اوچون چوخ جوهر لازیمدیر اما ترسهسی چوخ راحاتدیر».
بللی دیر کی دده قورقود ناغیللاری آذربایجاندا یارانان حماسه لردیلر. بو سؤزون شاهیدی کیتابلاردا گلن یئر آدلاری و ائل آدلاری و دیلین گرامرلریدیلر کی، آذربایجانا دادیلار، دوکتور فرزانهنین نظرینه گؤره بو گؤزل اثرلر آذربایجانین دیلی، تاریخی و رسیملرینه باغلیدیر و بو قدر باغلی اولماق اونو مرکزی ائللرین اوغوزنامهلریندن آییریب و اونا بومی و میللی بیرحال وئریر کی سونرادا آذربایجانین فولکلوروندا اونون اثرلری گؤرسنیر. و سونرا یارانان اثرلرده دده قورقودون شخصیتلرینه بنزهین بیر شخصیت لر گؤرونور.
میثال اوچون قادینلارین مقامینا دده قورقوددا ایشاره ائلییریک : او ناغیللاردا قادینلارین سایغیلی و مؤحترم یئرلری وار و کیشیلر له بیر مکاندادیلار. قادین دده قورقود ناغیللاریندا چوخ عاطیفهلی، عیزتلی، قورخمایان و اوجا آنا مقامیندا جیلوهلنیر. بیر جوره ائلچییه جاواب وئرمک رسیملریندن بودورکی قیز و اوغلان گولشمک، آت سورمک، تیر آتماق، شمشیر وورماق و حربه لشمکده باب گلهلر. بونلارین هامیسین نهتک سونراکی اثرلرده بلکه تورک ائللرینین یاشاییشیندادا گؤروروک، او جومله دن نیگار خانیم کوراوغلونون وفالی حیات یولداشی، هجر قاچاق نبینین خانیمی، فاطیمه فضل ا… نعیمی تبریزین حروفیان قیامینین رهبری، زینب پاشا تبریز قادینلرینین مشروطه قییامینین رهبری و… ساییلیرلار.
ایسلامی دوورونون تاریخ یازانلاریدا تورک جامیعهلرده قادینلارین مقامینا ایشاره ائلییبلر. ابنبطوطه بئله یازیر: «بو اؤلکهده قادینلار او قدر سایغین دیلار کی تعجوب ائله مهلیدیر، بورادا قادین مقامی کیشیدن اوجادیر».(۵)
دئمه لیدیر کی ۱۹ – جی عصیرهقدر هئچ بیر کسین بو اثردن خبری یوخودور. ۱۹ – جی عصیرین اوللرینده بیر نوسخه درسدن(Dresden)ده و سونرا ۲۰ – جی عصیرده بیر نوسخهده واتیکاندا تاپیلدی. ایراندا اینقلابین اوللرینده دوکتور محمدعلی فرزانهنین زحمتلری اساسیندا ایشیق اوزو گؤردو. فارسجاسیدا خانیم عزبدفترینین توسطایله اینگلیسجهدن کؤچورلندی. دئمهلییک ۱۹۹۹ – جی ایل یونسکو طرفیندن ددهقورقود ایلی آدلاندی کی تورکجه ادبیاتی سونلری و آذربایجاندا کی تورک فولکلورچیلارین چوخ سئویندیردی. بو موناسیبته تبریزده بیر سمینار قورولدو و دیرلی مقالهلر اورادا ایرائه اولوندو و نئچه اثرلر چاپ اولوب و یاییلدی.
اتک یازیلار :
(۱) مقدمه ای بر بررسی کتاب ددهقورقود، سلامت، ص۱۴
(۲) مقدمه ای بر بررسی کتاب ددهقورقود، سلامت،ص۱۹
(۳) مقدمه ای بر بررسی کتاب ددهقورقود، سلامت،ص۴۰
(۴) مقدمه ای بر بررسی کتاب ددهقورقود، سلامت،ص۲۱۳
(۵) سفرنامه ابن بطوطه ،ج۱، ص۳۷۰
یازار: حمیده محمد زادگان
قایناق: تورک لرین
اسکی تاریخینه یئنی بیر باخیش
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.